cyanic-selkie/wikianc huggingface dataset:
ལྟ་བཤལ་སྲིད་བྱུས།
རྒྱུ་མཚན་དེ་འབདཝ་ལས་ འབྲུག་གི་ལྟ་བཤལ་ཚོགས་སྡེ་གི་ལྟ་བ་འདི་ར་ ལྟ་བཤལ་ལམ་འགྲུལ་འདི་ མི་དབང་འབྲུག་རྒྱལ་བཞི་པའི་ཐུགས་ཀྱི་དགོངས་གཏེར་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་དགོངས་པ་ལྟར་དུ་ཨིནམ་ལས་ རང་བཞིན་གནས་སྟངས་དང་སྐྱེ་ལྡན་གནས་སྟངས་ལུ་གནོད་སྐྱོན་མེད་མི་དང་ མི་སྡེ་དང་ལམ་སྲོལ་ལུ་གནོད་སྐྱོན་མེད་མི། དཔལ་འབྱོར་གོང་འཕེལ་ལུ་ཕན་ཐོགས་ཚུགསཔ་ཅིག་དགོཔ་སྦེ་ཡོདཔ་ལས་ དེ་བཟུམ་གྱི་སྲིད་བྱུས་ཚུ་ལུ་ལེགས་ཤོམ་སྦེ་ར་གནས་དགོཔ་ཨིན་མས། (Tourism policy, n.d)། དེ་མ་ཚད་ སྲིད་བྱུས་འདི་ཚུ་བསྐྱར་ཞིབ་འབད་དེ་ སྲིད་བྱུས་ཚུ་སྒྲིང་སྒྲི་སྦེ་བཟོ་དགོཔ་དང་ ལྟ་བཤལཔ་ཚད་ལས་བརྒལ་ཏེ་ ལྟེམ་ལྟེ་སྦེ་འཛོམས་པའི་ས་ཁོངས་ཚུ་ འགན་འཛིན་པ་ཚུ་བཙུགས་ཏེ་ བདག་འཛིན་འཐབ་བཅུག་དགོཔ་དང་། བློ་གཏད་ཚུགས་པའི་ལྟ་བཤལཔ་ཚུ་མ་གཏོགས་ ལྟ་བཤལཔ་ག་ལྷོད་འོང་བཅུག་ནི་ལས་མར་ཕབ་འབད་དགོཔ་འདུག། (Consequences and solutions, 2020)།. དེ་སྦེ་འབད་བ་ཅིན་ ལྟ་བཤལ་ཚོགས་སྡེ་ལུ་བརྟེན་ཏེ་བྱུང་བའི་གནོད་རྐྱེན་ཚུ་ལས་བཀག་ཐབས་འབད་ཚུགས་ཏེ་ གདོང་ལེན་ག་ནི་ཡང་མེད་པའི་སྒོ་ལས་ རྒྱལ་ཁབ་ཀྱི་དཔལ་འབྱོར་གོང་འཕེལ་ལུ་ཕན་སྦོམ་སྦེ་ར་ཐོགས་ནིའི་འོས་འབབ་འདུག།
རྒྱབ་རྟེན།
Dem,K.(2020).Bhutan reports first Covid-19 case.Retrieved from   https://www.bbs.bt.news.
Dorji, T.(2001). Sustainability of tourism in Bhutan. Journal of Bhutan studies,    3,84-104).
Nyaupane, G.P & Timothy, D.J.(2010). Power, regionalism and tourism policy in   Bhutan. Annals of Tourism Research, 37(4),969-988.
Rinzin, Vemeulen & Glasbergen,(2007). An impact of Bhutan’s controlled tourism   policy. Retrieved from https://www.tourism-master.com.
Shackley, M.(1999).Cultural impact of Religious Tourism in the Himalayas. Tourism and cultural conflicts.
Tourism Council of Bhutan, (n,d).Retrieved from https://www.tourism.gov.bt
ཀུན་གསལ།
ཀུན་གསལ་འདི་འབྲུག་རྒྱལ་ཁབ་ཀྱི་གསར་ཤོག་ཅིག་ཨིན། ཀུན་གསལ་འདི་ འབྲུག་རྒྱལ་ཁབ་ནང་འཐོབ་པའི་ས་གནས་ཀྱི་གསར་ཤོག་ཅིག་ཨིན་མས། དེ་ཡང་ སྤྱི་ལོ་ ༢༠༠༦ ནང་གསར་ཤོག་འཐེབ་གཉིས་འགོ་བཙུགས་ནུག། ཀུན་གསལ་འདི་འབྲུག་གཞུང་གིས་བརྒྱ་ཆ་ ༥༡ དང་མི་མང་གིས་བརྒྱ་ཆ་ ༤༩ སྦེ་དབངམ་ཨིན་མས།
ཀུན་གསལ་འདི་ཁ་སྐད་གཉིས་ནང་དཔེ་སྐྲུན་འབདཝ་ཨིནམ་དང་ དེ་ཡང་ འབྲུག་པའི་ཁ་སྐད་རྫོང་ཁ་དང་གཅིག་ཨིང་ལིཤ་ནང་ཨིན་མས། རེས་གཟའ་ཟླཝ་མ་བརྩིས་བར་ ཉིནམ་ཨ་རྟག་ར་བསྡོམས་ཏེ་བདུན་ཕྲག་ནང་འདྲ་ ༡༥༠༠༠ བཀྲམ་སྤེལ་འབདཝ་ཨིན་མས། བདུན་ཕྲག་ཅིག་ནང་ དཔྱ་སྙོམས་ལྷག་མི་ ༡༣༠༠༠༠ ཡོདཔ་ཨིན་མས།
གསར་ཤོག་ཚུ་རྫོང་ཁག་དང་དྲུང་ཁག་ དེ་ལས་ཁྲོམ་ནང་ལས་ཕར་ བཀྲམ་སྤེལ་འབད་མི་ཚུ་གིས་ རྒྱལ་ཁབ་ནང་ལས་ཕར་བཀྲམ་སྤེལ་འབདཝ་ཨིན་མས། དེ་ལས་ ཕྱི་རྒྱལ་ལས་ཕར་འཕྲུལ་རིགས་ཀྱིས་ཡི་གུ་བསྐྱལ་ཏེ་སྤེལཝ་ཨིན་མས། རྒྱུན་མངག་འབད་མི་ཚུ་ལུ་ཡིག་ཆ་ནང་སྦེ་འཐོབ་ཚུགསཔ་ཨིན་མས།
ཨོ་རྒྱན་རྡོ་རྗེ།
འབྲུག་ལུ་གསུང་སྙན་ཀ་ལ་པིང་ཀ་བཟུམ་ཡོད་མི་ ཡོངས་གྲགས་ལུ་ཨོ་རྒྱན་པཱན་དྲི་ཟེར་མི་འདི་བཀྲ་ཤིས་སྒང་ལས་ཨིན་པས། ཁོ་ར་སློབ་གྲྭ་ཆུང་བའི་ཤེས་ཡོན་འདི་ ཡོན་ཕུག་ལ་སློབ་གྲྭ་ཆུང་བ་ནང་ལས་མཐར་འཁྱོལ་ནུག། དེ་ལས་ འབྲིང་རིམ་སློབ་གྲྭ་འདི་འཇིགས་མེད་ཤེས་རབ་གླིང་ལས་མཐར་འཁྱོལ་ནུག། ཁོ་རའི་མཐོ་རིམ་སློབ་གྲྭ་འདི་ཤེས་རབ་རྩེ་ལས་ ས་ཆ་རིག་པའི་ནང་ལས་མཐར་འཁྱོལ་ནུག།
ཀུན་གསལ།
ཀུན་གསལ་འདི་འབྲུག་གཞུང་གི་གནས་ཚུལ་སྙན་ཞུ་འབད་མི་ཅིག་སྦེ་སྤྱི་ལོ་ ༡༩༦༧ ནང་སྲོལ་གཏོད་འབད་ནུག། སྤྱི་ལོ་ ༡༩༧༤ ནང་རྒྱ་གར་ལས་པར་འཕྲུལ་ཅིག་ཉོ་སྦེ་ཐིམ་ཕུག་ལུ་བཙུགས་ནུག། དེ་ལས་མགྱོགས་སུ་ཅིག་སྦེ་ ཇ་པཱན་གྱི་འཕྲུལ་རིགཔ་ཚུ་གིས་རྫོང་ཁའི་ཚུགས་ཡིག་བཙུགས་ནུག། དེ་ལས་གནས་ཚུལ་སྙན་ཞུ་འདི་རྫོང་ཁ་ནང་ཡང་ཡོདཔ་སྦེ་བཟོ་ནུག།
ཨོ་རྒྱན་རྡོ་རྗེ།
ཨོ་རྒྱན་གྱིས་ཞབས་ཁྲ་འཐེན་ནི་འདི་ ཁོ་ར་ཆུང་ཀུ་སྦེ་སྡོད་པའི་བསྒང་ལས་ར་དགའ་ཤོས་ཅིག་ཨིན་པས། འདི་ཡང་ཁོ་ར་ཆུང་ཀུ་སྦེ་སྡོད་པའི་སྐབས་ཁོ་གི་ཧིན་དྷི ་ཨིང་ལིཤ་ དེ་ལས་བེལ་པོའི་ཞབས་ཁྲ་ཚུ་ ཉན་ནི་དང་འཐེན་ནི་ལུ་སྤྲོ་བ་བསྐྱེད་དེ་འདུག། ཁོ་གི་ཨིང་ལིཤ་ཞབས་ཁྲ་འཐེན་ནི་ལུ་སྤྲོ་བ་བསྐྱེད་ཚུགས་མི་འདི་ ཁོ་རའི་ཨ་ཞེམོ་གིས་སེམས་ཤུགས་བསྐྱེད་བཅུག་ཅི་ཟེར་ཨིན་མས། སྤྱི་ལོ་ ༢༠༠༩ ཀྱི་ལོ་ལུ་ཁོ་གི་གློག་བརྙན་ནང་ལུ་ཞབས་ཁྲ་འགོ་དངཔ་འཐེན་ནུག།
ཀུན་གསལ།
ཀུན་གསལ་ལུ་སྤྱི་ལོ་ ༡༩༨༨ ནང་བཀྲམ་སྤེལ་ཡོངས་བསྡོམས་ ༡༢༥༠༠ ཐོབ་ཡོདཔ་ད་ དེ་ཡང་རྫོང་ཁ་དང་ལྷོ་མཚམས་ཀྱི་སྐད་དང་ཨིང་ལིཤ་ནང་དཔེ་སྐྲུན་འབད་ནུག། སྤྱི་ལོ་ ༡༩༩༢ ནང་རྒྱལ་འཛིན་བཀའ་ཤོག་གིས་སྦེ་ ཀུན་གསལ་འདི་མི་སྡེ་བརྡ་བརྒྱུད་ཡར་རྒྱས་གཏང་ནིའི་དོན་ལུ་ གཞུང་ལས་ཁ་འཕྱལ་ཏེ་ རང་སྐྱོང་ལས་ཁུངས་ཅིག་སྦེ་བཟོ་ནུག། ཀུན་གསལ་འདི་ད་རེས་ནངས་པ་ པར་སྐྲུན་ཚོང་བསྒྲགས་དང་སྤེལ་བསྒྲགས་ཀྱིས་མ་དངུལ་གྲོགས་རམ་འབདཝ་ཨིན་མས། ཤོག་ཀུ་གི་ཚད་གཞི་ཚུ་སྤྱི་ལོ་ ༡༩༩༦ ནང་རྫོང་ཁ་དང་ཨིང་སྐད་ཀྱི་ཤོག་གྲངས་ ༡༢ ལས་ ༡༦ ཚུན་རྒྱ་སྦོམ་སྦེ་བཟོ་ནུག། དེ་ལས་ སྤྱི་ལོ་ ༡༩༩༩ ལུ་ཤོག་གྲངས་ ༢༠ ལུ་བཟོ་ནུག། སྤྱ་ལོ་ ༢༠༠༥ ལུ་ཀུན་གསལ་གྱིས་བདུན་ཕྲག་རེ་ནང་ ཚར་གཉིས་སྦེ་རེས་གཟའ་ཕུརཔོ་དང་ཉིམ་ནང་ཤོག་གྲངས་ ༡༢ བསྐྱར་ཞིབ་འབད་ནི་འགོ་བཙུགས་ནུག། སྤྱི་ལོ་ ༢༠༠༦ ལས་ རེས་གཟའ་ཕུརཔ་གི་བསྐྱར་ཞིབ་ཀྱི་དོན་ལུ་ ཤོག་གྲངས་ ༡༤ ལུ་ཡར་སེང་རྐྱབ་ནུག།
ཨོ་རྒྱན་རྡོ་རྗེ།
ཨོ་རྒྱན་ཁོ་ར་མཐོ་རིམ་སློབ་གྲྭ་མཐར་འཁྱོལཝ་ཅིན་ ན་གཞོན་གོང་འཕེལ་མ་དངུལ་ནང་ལུ་འཛུལ་ཞུགས་འབད་དེ་ཕྱག་ཞུ་ནུག། ཨིན་རུང་ ཤུལ་ལས་ཁོ་རའི་སྤྲོ་བ་འདི་ ལཱ་གཡོག་ནང་ལུ་ཕྱག་ཞུ་ནི་མེན་པར་ ཞབས་ཁྲ་ལུ་ཨིནམ་ཤེས་ཏེ་ ཁོ་ར་ཞི་གཡོག་ནང་ལས་དགོངསམ་ཞུ་སྟེ་ སྙན་ཆའི་སྡེ་ཚན་ཅིག་བཟོ་སྟེ་ འདི་ནང་ལུ་སྤྲོ་བ་བསྐྱེད་དེ་ལཱ་འབད་ནུག། ཁོ་གིས་བཟོ་ཡོད་པའི་སྙན་ཆའི་སྡེ་ཚན་ “འབྲུག་ hope” ཟེར་མི་འདི་ནང་ལུ་ ཁོང་མི་ངོམ་ ༥ སྡོད་ནུག། ཨོ་རྒྱན་གྱིས་སླབ་མི་ནང་ ཁོ་གིས་ཞི་གཡོག་ནང་ལས་དགོངསམ་ཞུ་སྦེ་ ཁོ་གིས་དགའ་མིའི་ལཱ་ལུ་སྤྲོ་བ་བསྐྱེད་དེ་ གདམ་ཁ་རྐྱབ་མི་ལུ་བློ་འགྱོད་དང་སེམས་ཕམ་མེད་ཟེར་ཨིན་པས།
ཀུན་གསལ།
ཀུན་གསལ་ལས་ཁང་ཚད་འཛིན་གྱིས་ སྤྱི་ལོ་ ༡༩༩༩ ནང་འབྲུག་ལུ་ཡོངས་འབྲེལ་འགོ་ཐོག་འཐོནམ་ད་ ཡོངས་འབྲེལ་གྱི་ཤོག་གྲངས་ (kuenselonline.com) བཟོ་ནུག། འདི་གིས་ འབྲུག་ལུ་ག་ཅི་ར་བྱུང་ཡོད་ག་གི་སྐོར་ལས་ ཉིན་བསྟར་གྱི་གནས་ཚུལ་དང་ག་ར་གིས་བཅའ་མར་གཏོགས་པའི་གྲོས་གནས་འབད་སའི་ས་ཁོངས་ ཡོངས་གྲགས་ཅིག་ལུ་གྱུར་ཡོདཔ་ཨིན་མས། སྤྱི་ལོ་ ༢༠༠༦ ནང་ (kuenselonline.com) ལུ་ཉིནམ་རེ་ལུ་ལྟ་མི་དཔྱ་སྙོམས་ལས་ མི་ ༣༠༠༠ དང་། ཐོ་བཀོད་འབད་མི་མི་ངོམ་ ༡༥༠༠༠ ཐོབ་ཡོདཔ་ཨིན་མས། ཀུན་གསལ་འདི་ རྒྱལ་ས་ལྟེ་བ་ཐིམ་ཕུག་དང་སྤྱི་ལོ་ ༢༠༠༥ ནང་བཀྲ་ཤིས་སྒང་བཀང་ལུང་ལུ་ པར་འཕྲུལ་བཙུགས་ཡོད་མི་ལས་དཔེ་སྐྲུན་འབདཝ་ཨིན་མས། འདི་གིས་སྦེ་ དཔེ་སྐྲུན་འབད་བའི་ཉིནམ་འདི་ནང་ར་ རྫོང་ཁག་ག་རའི་ནང་འཐོབ་ཚུགསཔ་བཟོཝ་ཨིན་མས། ཀུན་གསལ་འདི་སྤྱི་ལོ་ ༢༠༠༦ སྤྱི་ཟླ་ ༤ པའི་ནང་ (Bhutan Times) དང་སྤྱི་ལོ་ ༢༠༠༦ སྤྱི་ཟླ་ ༦ པའི་ནང་ (Bhutan Observer) གཉིས་དང་མ་ཐོནམ་ཚུན་ཚོད་ གསར་ཤོག་དེ་རྐྱངམ་གཅིག་སྡོད་ནུག།
ཨོ་རྒྱན་རྡོ་རྗེ།
ཨོ་རྒྱན་ཁོ་ར་གློག་བརྙན་ “འབྲུག་རྟེན་” ཟེར་མི་ནང་ལུ་ཡང་བརྩེས་ནུག། ཨོ་རྒྱན་ཁོ་ར་ཞབས་ཁྲ་འཐེན་ནིའི་ནང་ལུ་མཁས་མཆོག་ཅིག་འབདཝ་ལས་ འབྲུག་པའི་ཞབས་ཁྲ་ ༡༠༠་ལས་བཅད་དེའཐེན་ནུག།
ཀུན་གསལ།
སྤྱ་ལོ་ ༢༠༠༥ སྤྱི་ཟླ་ ༡༢ པའི་ནང་བཀང་ལུང་ལུ་པར་འཕྲུལ་ཅིག་བཙུགས་མི་འདི་གིས་ དཔེ་སྐྲུན་འབད་བའི་ཉིནམ་འདི་ནང་ར་ གསར་ཤོག་ཚུ་རྫོང་ཁག་ག་རའི་ནང་འཐོབ་ཚུགསཔ་སྦེ་བཟོ་ནུག།
ཨོ་རྒྱན་རྡོ་རྗེ།
རྒྱབ་རྟེན།
ཀུན་གསལ།
ལས་འཛིན་འདི་ལུ་ བསྐྱར་ཞིབ་འབད་མིའི་སྡེ་ཚན་ཅིག་ཡོདཔ་ཨིན་མས། དེ་ཡང་བསྐྱར་ཞིབ་གཙོ་འཛིན། རྫོང་ཁ་སྐད་ཡིག་བསྐྱར་ཞིབ་པ། གནས་ཚུལ་བསྐྱར་ཞིབ་པ། འཛིན་སྐྱོང་བསྐྱར་ཞིབ་པ། གནས་ཚུལ་བསྡུ་ལེན་པ་གཙོ་འཛིན། དེ་ལས་བཀྲ་ཤིས་སྒང་། ཕུན་ཚོགས་གླིང་། གཞལམ་སྒང་དང་བུམ་ཐང་ལུ་ཡོད་པའི་ལས་ཁང་འདྲ་མཚུངས་དང་། ཐིམ་ཕུག་ལུ་ཡོད་པའི་གནས་ཚུལ་བསྡུ་ལེན་པ་ཚུ་གིས་འགོ་འདྲེན་འབདཝ་ཨིན་མས།
ཨོ་རྒྱན་རྡོ་རྗེ།
འབྲུག་གི་གློག་བརྙན། (༢༠༡༧) ཨོ་རྒྱན་pandey། https://www.movies.bt
ཀུན་གསལ།
གནས་ཚུལ་བསྡུ་ལེན་པ་མང་ཤོས་ར་ ཕྱི་རྒྱལ་ཁབ་ནང་ལས་ སྦྱོང་བརྡར་འཐོབ་མི་ཚུ་ཨིན་མས། ལ་ལུ་ཅིག་ ཕི་ལི་པིནསི་ནང་ལུ་གསར་ཤོག་གི་སྦྱོང་བརྡར་དང་། ལ་ལུ་ཅིག་ རྒྱ་གར་ལུ་གཙོ་གཞུང་གི་གསར་ཤོག་ཚུ་ནང་སྦྱོང་བརྡར་འབད་ནུག།
ཨོ་རྒྱན་རྡོ་རྗེ།
འབྲུག་རྒྱང་གྲགས་ལས་རིམ། (༢༠༡༤) ཨོ་རྒྱན་དང་དྲི་བ་དྲིས་ལེན། https://www.bbs.com
ཀུན་གསལ།
འབྲུག་ལུ་རླུང་འཕྲིན་ཉན་སྒྲོམ་འདི་དར་ཁྱབ་མངམ་སྦེ་འགྱོ་ཡོདཔ་ལས་ རྒྱལ་སྤྱི་གློག་ཐག་རྒྱང་མཐོང་འདི་ འབྲུག་པའི་ཁྱིམ་ནང་ལས་ཕར་ ལེགས་ཤོམ་སྦེ་ར་བཏུབ་ཨིན་མས། དེ་ལས་ ཀུན་གསལ་འདི་ ཆོས་ཡོན་ཏན་ལྷབ་ཡོད་མི་དང་འཆར་གཞི་རྩམ་མི་ཚུ་གིས་ལྷབ་དོ་ཡོདཔ་ཨིན་མས། ཀུན་གསལ་འདི་ ལོ་བསྟར་བཞིན་དུ་ འཕྲོ་མཐུད་ར་བཀྲམ་སྤེལ་འབད་དེ་ ཡར་རྒྱས་འགྱོ་ཡོདཔ་ཨིན་མས།
ཀུན་གསལ་འདི་ འགོ་དང་པ་སྤྱི་ལོ་ ༢༠༠༡ སྤྱི་ཟླ་ ༤ པའི་སྤྱི་ཚེས་ ༡༨ ལུ་ཡོངས་འབྲེལ་གསར་ཤོག་ལུ་གྱུར་ནུག། ཡོངས་འབྲེལ་དང་དཔེ་སྐྲུན་རིམ་ལུགས་འདི་ འགོ་དང་པ་ (The Nation, Thailand) གི་ཡོངས་འབྲེལ་འཛིན་སྐྱོང་པ་ནིལ་ཧར་ཌེ་གེན་ (Neil Herdegen) ཟེར་མི་གིས་གོང་འཕེལ་བཏང་སྟེ་བཟོ་བཟོཝ་ཨིན་མས། ཁོ་གིས་ འབྲུག་ལུ་སྤྱི་ལོ་ ༢༠༠༡ ནང་འོངས་ཏེ་ ཀུན་གསལ་གྱི་ཡོངས་འབྲེལ་འཛིན་སྐྱོང་དང་ ནང་དོན་འཛིན་སྐྱོང་ལིམ་ལུགས་ (Content Management System) འདི་ཡར་རྒྱས་དང་འབྲེལ་མཐུན་བཟོ་ནིའི་ནང་ལཱ་འབད་ནུག། འདི་གིས་སྦེ་ གནས་ཚུལ་བསྡུ་ལེན་པ་ཚུ་བསྐྱར་ཞིབ་དང་སྲུང་ཚུ་ ཡོངས་འབྲེལ་ནང་དཔེ་སྐྲུན་འབད་ནི། རྒྱལ་ཁབ་ཀྱི་མཐའ་ཟུར་གྱི་ས་གནས་ཚུ་ནང་ལས་ཕར་སྲུང་ཚུ་ཡོངས་འབྲེལ་ནང་བཙུགས་ཚུགསཔ་བཟོ་ནུག། ཡོངས་འབྲེལ་གྱི་ཀུན་གསལ་གྱིས་ ཡོངས་འབྲེལ་གྱི་གྲོས་སྟོན་ཅིག་ཡང་བཟོ་ཡོདཔ་ཨིན་མས། དེ་གིས་སྦེ་མི་ ༡༠༠༠༠༠ བཀུག་ཡོདཔ་དང་ འབྲུག་པའི་མི་སེར་ཚུ་ལུ་ འབྲུག་པའི་མི་སྡེ་གི་སྐོར་གྱི་དོན་ཚན་ཚུ་ནང་ གྲོས་བསྡུར་འབད་ནི་གི་གོ་སྐབས་བྱིནམ་ཨིན་མས། ཡོངས་འབྲེལ་གྱི་གནས་འདི་ (Neil Herdegen and Webexa) གིས་འགོ་འདྲེན་འཐབ་སྟེ་རྒྱུན་སྐྱོང་འབདཝ་ཨིན་མས། འདི་མི་མང་ཤོས་ཀྱིས་ར་ལྟ་དོ་ཡོད་པའི་ཡོངས་འབྲེལ་གྱི་གནས་ཅིག་ཨིནམ་དང་ འབྲུག་ལུ་མི་མངམ་གིས་ལག་ལེན་་འཐབ་པའི་ཡོངས་འབྲེལ་ཅིག་ཨིན་མས། ཡོངས་འབྲེལ་གསར་ཤོག་འདི་གིས་ ཡུ་ཨེསི་ལུ་ཡོད་པའི་གནས་སྡུད་ལྟེ་བ་ (Data Center) གི་གློག་གནས་ (dedicated server) འདི་ལག་ལེན་འཐབ་ཨིན་མས།
རྒྱབ་རྟེན།
Wikipedia (ལོ་མེད) Kuenselhttps://en.m.wikipedia.org
སྟག
སྟག་ (Panthera tigris) འདི་གསོན་པོའི་གཅན་གཟན་གྱི་རིགས་སྦོམ་ཤོས་ཅིག་ཨིནམ་དང་ འདི་ཡང་ རིགས་མཚན་ Panthera གི་རིགས་ཅིག་ཨིན། སྟག་འདི་ཡང་ཁོང་གི་གཟུགས་ཁར་ཡོད་པའི་སྤུ་ལི་ཝང་གུར་ཁྲ་གནགཔོ་ཡོད་མི་དང་ གཟུགས་འོག་ཁ་ཐུག་དཀརཔོ་འབད་ཡོད་མི་འདི་ངོས་འཛིན་ཚུགས་པའི་རྟགས་མཚན་ཨིན། སྟག་འདི་སྤྱི་ཏོག་ཁ་གི་ཤ་ཟའི་སེམ་ཅན་ཅིག་འབདཝ་ལས་ ཤཝ་དང་རི་ཕག་ལ་སོགས་པའི་རྨིག་ཅན་གྱི་སེམས་ཅན་ཚུ་ཟཝ་ཨིན། འདི་ ས་གནས་དང་ སྤྱིར་བཏང་ལུ་ རང་རྐྱང་སྦེ་སྡོད་རུང་ མི་སྡེ་ནང་ལུ་ གནོད་འཚུབ་ཅན་ཅིག་ཨིན་མི་ རོ་ཁྱི་དང་ བུ་ཕྲུག་ཚུ་ལུ་ གནོད་འཚབ་རྐྱབ་ནི་དང་ འཛུགས་སྐྱོང་འབད་ནིའི་དོན་ལུ་ ས་གནས་ཀྱི་ ས་ཁོངས་སྦོམ་ཚུ་ དགོཔ་ཨིན།
བྱང་ཆུབ་སེམས་བསྐྱེད་རང་གིས་བླང་བའི་ཆོག་ག།
༄༅། །བྱང་ཆུབ་སེམས་བསྐྱེད་རང་གིས་བླང་བའི་ཆོ་ག་བྱང་ཆེན་ལམ་གྱི་འཇུག་ངོགས་ཞེས་བྱ་བཞུགས་སོ།
བཟའ་འཐུང་ཉེན་སྲུང་།
བཟའ་འཐུང་ཉེན་སྲུང་ཟེར་མི་འདི་ འཛམ་གླིང་སྤྱི་ཚོགས་ཀྱི་འཛམ་གླིང་བཟའ་འཐུང་ཉེན་སྲུང་ཚོགས་ཆུང་དང་འཁྲིལ་བ་ཅིན་ དུས་རྒྱུན་དུ་མི་ཚུ་ ང་བཅས་རའི་གཟུགས་སྟོབས་སྒྲིང་སྒྲི་བཞག་ཐབས་ལུ་ བཟའ་འཐུང་བཅུད་ཡོད་མི་དང་ གནོད་ཉེན་མེད་པར་ཉེན་སྲུང་ཅན། དེ་ལས་ ལང་ཚུགསཔ་སྦེ་ཡོད་མི་ལུ་གོཝ་ཨིན་མས། དེ་བཟུམ་སྦེ་ Fahy (2021) གིས་འབད་བ་ཅིན་ བཟའ་འཐུང་ཉེན་སྲུང་ཟེར་མི་འདི་ མི་རེ་རེ་གིས་བཟའ་འཐུང་བཅུད་ཡོདཔ་དང་ ལངམ་སྦེ་ག་དེ་སྦེ་འཐོབ་ཨིན་ན་འཇལ་མི་ལུ་གོ་ནི་ཨིན་ཟེར་བཤདཔ་ཨིན་མས། དེ་མ་ཚད་ རྩོམ་པ་པོ་འདི་གིས་ བཟའ་འཐུང་ཉེན་སྲུང་ཨིན་ཟེར་སླབ་དགོ་པ་ཅིན་ ཁྱད་ཆོས་བཞི་ཚང་དགོ་ཟེར་ཨིན་མས། དེ་ཡང་ དང་པ་བཟའ་འཐུང་གི་རིགས་ཚུ་མ་ལངས་ལངསམ་སྦེ་དགོཔ། གཉིས་པ་ བཟའ་འཐུང་གི་རིགས་ཚུ་མི་གི་འདོད་པ་ལྟར་དུ་འཐོབ་དགོཔ། གསུམ་པ་ བཟའ་འཐུང་ཐོབ་མི་དང་བཅས་པ་ལུ་ བཅུད་དང་སྤུས་ཚད་ལེགས་ཤོམ་དགཔའི་ཁར་་ བཟའ་འཐུང་ཡོད་མི་འདི་ ལེགས་ཤོམ་ལོངས་སྤྱོད་ཐངས། བཞི་པ་ དེ་ཚུ་ག་ར་ཤོ་མཉམ་སྦེ་འོང་དགོ་ཟེར་ཨིནམ་ལས་ གཅིག་ཆད་སོ་རུང་ བཟའ་འཐུང་ལུ་དཀའ་ངལ་འབྱུང་དོ་ཡོདཔ་ཨིན། བཟའ་འཐུང་ཚུ་ཉེན་སྲུང་དང་ལྡནམ་སྦེ་འོང་ཐབས་ལུ་ ཁྱད་ཆོས་འདི་ཚུ་ག་ནི་བ་ཁག་ཆེཝ་ཅིག་ཨིན་མས།
ཨིན་རུང་ འཛམ་གླིང་འདི་ནང་ བཟའ་འཐུང་ཉེན་སྲུང་མེད་པའི་དཀའ་ངལ་ལས་བརྟེན་ ཟས་བཅུད་ཉུང་བའི་ན་ཚ། བཀྲེས་སྐོམ། ཉམས་བཏགས་ནི་དང་ ལོ་ཐོག་གི་ཐོན་ཤུགས་མར་ཉམས་འགྱོ་བའི་དཀའ་ངལ་འབྱུང་དོ་ཡོདཔ་ཨིན་མས། དེ་ཚུ་ཡང་ རྒྱལ་ཁབ་གཞན་མི་ནང་འབད་བ་ཅིན་ བཟའ་སྤྱོད་འབད་མ་བཏུབ་པའི་ས་ཞིང་ལས་བརྟེན་འབྱུང་དོ་ཡོདཔ་ཨིན། ས་ཞིང་འདི་མེད་པའི་བསྒང་ལས་ བཀྲམ་སྤེལ་འབད་ནི་དང་ ནང་འདྲེན་འབད་ནི་ལུ་དཀའ་ངལ་འབྱུང་དོ་ཡོདཔ་ལས་ བཟའ་འཐུང་ཉེན་སྲུང་མེདཔ་འགྱོ་དོ་ཡོདཔ་དང་ Hawksley & Georgeou (2018) གིས་འབད་བ་ཅིན་ དེ་བཟུམ་མའི་ས་ཞིང་ བཟའ་སྤྱོད་འབད་མ་བཏུབ་པའི་དཀའ་ངལ་འཐོན་མི་འདི་ སོ་ནམ་དང་འབྲེལ་བའི་འཕྲུལ་ཆས་མེད་མི་དང་ རང་བཞིན་གྱི་ཐོན་སྐྱེད་མེད་པའི་དཀའ་ངལ། གནམ་གཤིས་གནས་སྟངས། གློ་བུར་གྱི་རྐྱེན་ངན་དང་ནད་རིགས། ལས་མི་མ་ལངས་པའི་དཀའ་ངལ་ལས་བརྟེན་ཨིན་མས་ཟེར་བཤདཔ་ཨིན་མས།
དམིགས་བསལ་དུ་ འབྲུག་རྒྱལ་ཁབ་ནང་བཟུམ་ཅིག་འབད་བ་ཅིན་ ས་ཞིང་ཡོད་དེ་ར་འབད་རུང་ གངས་རི་ཚུ་གིས་མཐའ་བསྐོར་ཏེ་ཡོད་པའི་གུར་ རྡོ་རོང་དང་གྱེན་རྩུབ་དྲགས་ལས་བརྟེན་ ས་ཞིང་མང་ཤོས་ར་བཟའ་སྤྱོད་འབད་མ་བཏུབ་པའི་དཀའ་ངལ་ལས་ བཟའ་འཐུང་ཉེན་སྲུང་འབད་ཐབས་ལུ་ཐོ་ཕོགས་དོ་ཡོདཔ་ཨིན། སོ་ནམ་བློན་པོ་ ཡེ་ཤེས་དཔལ་འབྱོར་གྱིས་འབད་བ་ཅིན་ འབྲུག་རྒྱལ་ཁབ་ནང་དེ་བཟུམ་མའི་དཀའ་ངལ་དང་ ཆུ་ཞིང་ཉུང་པ་ལས་བརྟེན་ འབྲུ་སྣ་ཆུམ་གྱི་ཐད་ཁར་ལྷོདཔ་ད་ རྒྱལ་ཁབ་འདི་ནང་ལངམ་སྦེབཟོ་མ་ཚུགས་པའི་དཀའ་ངལ་འབྱུང་མས་ཟེར་བཤདཔ་ཨིན་མས། (Wangmo, 2021)། དེ་མ་ཚད་ བཟའ་འཐུང་ཚུ་ལོངས་སྤྱོད་ནི་ལུ་ཡང་དཀའ་ངལ་འབྱུངམ་ཨིན་མས། དེ་ཡང་ མི་ལ་ལུ་ཅིག་ རང་གི་གཟུགས་ཁམས་འཕྲོད་བསྟེན་གྱི་དོན་ལུ་ བཟའ་འཐུང་མ་འདྲཝ་ལ་ཤེ་དགོ་པ་ལས་བརྟེན་འབྱུང་ནི་དང་ ལ་ལུ་ཅིག་མ་ལངས་ལངསམ་སྦེ་ལོངས་སྤྱོད་དགོ་མི་ཡོད་པ་ལས་བརྟེན་འབྱུངམ་ཨིན་མས། རྒྱལ་ཁབ་མང་ཤོས་ནང་ལུ་ར་ བཀྲེས་སྐོམ་གྱི་དཀའ་ངལ་དང་ ཟས་བཅུད་ཉུང་བའི་ན་ཚ་དང་ ཉམས་ཡོད་པའི་དཀའ་ངལ་འདི་ མི་གསུམ་ཡོད་པ་ཅིན་ མི་གཅིག་ལུ་ནད་འདི་ཚུ་ངེས་ཏིག་ཐོབ་སྟེ་འོང་ཟེར་བཤདཔ་ཨིན་མས། (Cousins, 2021)།
དེ་བཟུམ་མའི་བཟའ་འཐུང་གི་དཀའ་ངལ་མི་འབྱུང་ནིའི་དོན་ལུ་ བཟའ་འཐུང་དང་འབྲེལ་བའི་སྦྱོང་བརྡར་དང་ཞལ་འཛོམས་ཚུ་འཚོགས་ཏེ་ མི་རང་ར་སོ་སོ་གི་གཟུགས་ཁམས་སྒྲིང་སྒྲི་བཞག་ཐབས་ཀྱི་དོན་ལུ་ བཅུད་ཡོད་པའི་བཟའ་འཐུང་ཚུ་ལོངས་སྤྱོད་དགོ་པའི་ཁར་ ཚད་དང་ལྡནམ་སྦེ་ཟ་དགོ་པའི་སྐོར་ལས་ ལེགས་ཤོམ་སྦེ་གོ་བརྡ་སྤྲོད་དགོཔ་འདུག། (Rinkesh, 2021)། དེ་བཟུམ་མའི་དཀའ་ངལ་སེལ་ཐབས་ལུ་ ས་ཞིང་བཟའ་སྤྱོད་འབད་བཏུབ་མི་ཚུ་ནང་ ཐོན་སྐྱེད་འབོར་ཆེ་ཏོག་ཏོ་དང་བཅུད་འོང་ཐབས་ལུ་ སོ་ནམ་དང་འབྲེལ་བའི་འཕྲུལ་ཆས་ཚུ་ལག་ལེན་འཐབ་ནི་དང་ ས་ཞིང་བཅུད་དང་ལྡནམ་སྦེ་བཟོ་ཐབས་ལུ་ གཞུང་གི་ལུད་ཚུ་ཚད་དང་ལྡནམ་སྦེ་ལག་ལེན་འཐབ་ནི། དེ་ལས་ ཐོན་ཤུགས་མངམ་ཐོན་པའི་སོན་ཚུ་ལག་ལེན་འཐབ་པ་ཅིན་ དཀའ་ངལ་དེ་ཚུ་བསལ་ཚུགས་ནི་ཨིན། དོ་རུང་ ན་གཞོན་ཚུ་ལུ་བཟའ་འཐུང་དང་འབྲེལ་བའི་ཚོང་ལཱ་འགོ་བཙུགས་ཐབས་ལུ་ སྦྱོང་བརྡར་དང་རྒྱབ་སྐྱོར་ དངོས་སུ་སྦེ་ལག་ལེན་འཐབ་བཅུག་པ་ཅིན་ རོགས་ཀྱི་རྒྱལ་ཁབ་ལས་ནང་འདྲེན་འབད་ནི་དང་ དངུལ་ཕྱི་ཁར་འགྱོ་ནི་ལས་བཀག་ཚུགས་ནི་ཨིནམ་ལས་ རང་གི་རྒྱལ་ཁབ་ནང་འཁོད་ལུ་བཟའ་འཐུང་ཚུ་ལངམ་སྦེ་འཐོབ་ཚུགསཔ་བཟོ་ནི་ལུ་ཁེ་ཕན་འདུག། དེ་དང་གཅགི་ཁར་ བཅུད་ཡོད་པའི་གཞུང་ས་ལ་ལུ་ཅིག་ དེ་སྦེ་ར་བཞག་ནི་མེན་པར་ དང་འདོད་ཅན་གྱི་ན་གཞོན་ཚུ་ལུ་ གླ་ཁར་བཏང་སྟེ་ བཟའ་འཐུང་དང་འབྲེལ་བའི་ལཱ་འབད་བཅུག་པ་ཅིན་ ལཱ་གཡོག་བཟོ་ཚུགས་པའི་ཁར་ བཟའ་འཐུང་ཉེན་སྲུང་ལུ་ཡང་ཕན་ཐོགས་ནི་ཨིན་མས།
ཁུངས་གཏུག། : Cousins, O. (2021, November 9). www.foodsecurity.ac.uk. Retrieved from www.google.com: https://www.foodsecurity.ac.uk/challenge/
Fahy, A. (2021, May 26). What is food security? Retrieved from https://www.concern.net/news/what-food-security
Hawksley, N. G. (2018, April). Food Security in Solomon Islands: A Survey of Honiara Central Market Preliminary Report Acknowledgements. Retrieved from ResearchGate:  https://www.researchgate.net/publication/324497927_Food_Security_in_Solomon_Islands_A_Survey_of_Honiara_Central_Market_Preliminary_Report_Acknowledgements
International Food Policy Research Institute. (n.d.). Food Security. Retrieved from https://www.ifpri.org/topic/food-security
Rinkesh. (2021, June 8). www.conerve-energy-future-com. Retrieved from www.google.com: https://www.conserve-energy-future.com
Wangmo, C. (2021, June 2). Kuenselonline.com. Retrieved from www.google.com: https://kuenselonline.com/rice-self-sufficiency-at-37-percent/
ཀླུ་བསངས།
༄༅། །ཀླུ་བསངས་ནོར་བུ་དགོས་འདོད་ཀུན་འབྱུང་ཞེས་བྱ་བ་བཞུགས་སོ།།
ཀྱེ༑ རྒྱ་མཚོ་ཆེ་དང་རོལ་མཚོ་བདུན། །ཀླུ་མཚོ་ཆུ་མིག་དམ་པ་ནས།ཀླུ་རྒྱལ་གཙུག་ན་རིན་ཆེན་ནི། །རིན་པོ་ཆེ་ཡི་ཁྲི་སྟེང་དུ། །སྐུ་སྟོད་མཚན་ལྡན་མི་ཡི་ལུས། །སྐུ་སྨད་སྦྲུལ་གྱི་མཇུག་མ་ཅན། །སྦྲུལ་མགོ་སྟོང་གི་གདེང་ཀ་ལྡན། །ཕྱག་ན་དགོས་འདོད་ནོར་བུ་བསྣམས། །ཀླུ་ཚོགས་མང་པོའི་འཁོར་གྱིས་བསྐོར། །སེམས་ཅན་དབུལ་བ་སེལ་མཛད་པ། །འདིར་གཤེགས་བསངས་དང་མཆོད་པ་བཞེས། །གཡུ་ཤུག་ཕྱེ་མར་གསུར་གྱིས་བསངས། །མཐའ་ཡས་འཇོག་པོ་སྟོབས་ཀྱི་རྒྱུ། །རིགས་ལྡན་ནོར་རྒྱས་དུང་སྐྱོང་དང་། །པདྨ་པདྨ་ཆེན་པོ་སོགས། །ཀླུ་ཆེན་བརྒྱད་པོ་འཁོར་བཅས་རྣམས། །འདིར་གཤེགས༴། གཡུ་ཤུག་༴ །རྒྱལ་རྗེ་བྲམ་ཟེ་དམངས་གདོལ་རིགས། །ཀླུ་གཉེན་ས་བདག་འཁོར་ལྔ་བཅས། །འདིར་གཤེགས་༴ །གཡུ་མཚོ་༴ །ཀླུ་ཡི་ཕྱུག་གཡང་འཕེལ་གཡང་དང་། །ཀླུ་ཡི་དཔལ་དང་འབྱོར་པའི་གཡང་། །དེ་རིང་བདག་ལ་བསྩལ་དུ་གསོལ། །གཞན་ཡང་ཡུལ་ཕྱོགས་འདིར་གནས་པའི། །ལྷ་ཀླུ་གནོད་སྦྱིན་དྲི་ཟ་དང་། །འབྱུང་པོ་ཡི་དྭགས་ཤ་ཟ་དང་། །མྱོས་བྱེད་བརྗེད་བྱེད་མཁའ་འགྲོ་མ། །མ་མོ་རྒྱལ་པོ་གཟའ་དང་བཙན། །ཀླུ་དང་ཐེའུ་རང་སྨད་དང་གཟེབ། །གཞོན་ནུ་སྐེམ་བྱེད་ཐམས་ཅད་ཀུན། །འདིར་གཤེགས༴ །གཡུ་ཤུག༴ །ཐམས་ཅད་དགྱེས་ཤིང་ཚིམ་གྱུར་ཅིག །རྣལ་འབྱོར་བདག་ཅག་འཁོར་བཅས་ཀྱི། །ནད་གདོན་བར་ཆད་ཞི་བར་མཛོད། །ཚེ་བསོད་དཔལ་འབྱོར་རྒྱས་པར་མཛོད། །ཟས་ནོར་སྣང་སྲིད་དབང་དུ་བསྡུས། །དགྲ་བགེགས་གདོན་གསུམ་ཐལ་བར་རློག །བཅོལ་བའི་འཕྲིན་ལས་འགྲུབ་པར་མཛོད། །ཅེས་པ་ར་ག་ཨ་སྱས་སྦྱར་བའོ།། །།
ཆ་གསུམ་གཏོར་མ།
༄༅། །ཆ་གསུམ་གཏོར་མ་ནི།
༈ ཧཱུྃ༑ ལྷ་དང་ལྷ་མིན་གནོད་སྦྱིན་ལྟོ་འཕྱེ་གྲུལ། །ནམ་མཁའ་ལྡིང་དང་འདབ་བཟང་ལུས་སྲུལ་པོ། །དྲི་ཟ་སྲིན་པོ་གདོན་གྱི་རིགས་རྣམས་དང་། །གང་དག་ས་ལ་གནས་པའི་རྫུ་འཕྲུལ་ཅན། །བདག་ཅག་པུས་མོ་ས་ལ་བཙུགས་ནས་ནི། །ཐལ་སྦྱར་ཁྱེད་རྣམས་ལ་ཡང་གསོལ་བདེབས་ན། །བུ་སྨད་བཅས་ཤིང་གཡོག་འཁོར་བཅས་པ་རྣམས། །གསན་ནས་ཕན་འདོགས་སླད་དུ་འདིར་སྤྱོན་ཅིག །འབྱུང་པོ་གང་དག་རི་རབ་སྟེང་གནས་དང་། །དགའ་བའི་ཚལ་དང་ལྷ་ཡུལ་ཀུན་གནས་དང་། །ཤར་ནུབ་རི་དང་ཉི་ཟླའི་ཁྱིམ་རྣམས་དང་། །གྲོང་ཁྱེར་ཀུན་ན་གང་དག་གནས་པ་དང་། །ཆུ་བོ་ཀུན་དང་ཆུ་བོའི་མདོ་རྣམས་དང་། །རིན་ཆེན་གླིང་ན་ལྷག་པར་གང་གནས་དང་། །རྫིང་དང་མཚོ་དང་ལུ་མ་ལྟེང་ཀ་དང་། །ཁྲོན་པ་དང་ནི་ངམ་གྲོག་ཆུ་མིག་དང་། །གྲོང་དང་ཕྱུགས་ལྷས་དང་ནི་ནགས་ཚལ་དང་། །ཁང་སྟོང་དང་ནི་ལྷ་ཡི་ཁང་པ་དང་། །གང་དག་གཙུག་ལག་ཁང་དང་མཆོད་རྟེན་གནས། །བསོད་རྣམས་ཁྱིམ་དང་གླང་པོའི་ཁང་རྣམས་དང་།། གང་དག་རྒྱལ་པོའི་དཀོར་ཁང་གནས་པ་དང་། །སྲང་དང་ཁྱམས་དང་གྲོང་གི་མདུན་ས་དང་། །གང་དག་ཤིང་གཅིག་དྲུང་དང་ལམ་ཆེན་གནས། །དུར་ཁྲོད་དང་ནི་ནགས་ཚལ་ཆེ་གནས་དང་། །སེང་གེ་གླང་ཆེན་དྲེད་ཀྱི་གནས་རྣམས་དང་། །གང་དག་འཇིགས་རུང་དགོན་པ་ཆེ་གནས་དང་། །ཆུ་གླིང་མཆོག་དག་ཏུ་ནི་གནས་བྱས་དང་། །གང་དག་འབྲོག་དགོན་དུར་ཁྲོད་དག་ན་གནས། །དགའ་ཞིང་མགུ་ནས་དྲི་མ་མེ་ཏོག་འཕྲེང་། །སྤོས་དང་མེ་ཏོག་མར་མེ་གུས་ཕུལ་བ། །འདི་དག་བསྣོམས་ཏེ་སོ་སོར་བཞེས་ནས་ཀྱང་། །ལས་འདི་དག་གི་འབྲས་བུ་མཆིས་པར་མཛོད།། ཧཱུྃ༔ ཤར་ཕྱོགས་རྡོ་རྗེ་ཅན་གྱི་ལྷ་ཚོགས་བཅས། །གཏོར་མ་ཕུལ་བ་འདི་དག་བཞེས་སུ་གསོལ། །མེ་དང་གཤིན་རྗེ་བདེན་བྲལ་སྲིན་པོའི་བདག །ཆུ་བདག་རླུང་བདག་ནོར་གྱི་བདག་པོ་དང་།།དབང་ལྡན་ལྷ་སྟེ་འབྱུང་པོའི་བདག་པོ་དང་། །སྟེང་གི་ཉི་ཟླ་ཚངས་པ་ཆེན་པོ་དང་། །ལྷ་རྣམས་མ་ལུས་ས་ཡི་ཀླུ་བདག་དང་། །རི་ཡི་ལྷ་དང་གསང་བའི་ཚོགས་འདུས་ལ། །སོ་སོར་གཏོར་མ་ཕུལ་བ་འདི་བཞེས་ལ། །རང་རང་གི་ནི་ཕྱོགས་སུ་བཞུགས་ནས་ཀྱང་། །རང་གི་བུ་སྨད་གྲོགས་དང་གཡོག་འཁོར་དག །དཔུང་དང་སྡེར་བཅས་མཉེས་ནས་བཞེས་སུ་གསོལ། །སྤོས་དང་མེ་ཏོག་གཏོར་མ་ཞལ་ཟས་ནི། །འདི་དག་བཞེས་ཤིང་སོ་སོར་བསྣམས་ནས་ཀྱང་། །བྱ་བ་འདི་ནི་འབྲས་བུ་མཆིས་པར་མཛོད། ཧཱུཾ༑ གང་དག་མཚན་མོ་རྒྱུ་བ་ཡི། །འབྱུང་པོ་རྣམས་དང་ཤ་ཟ་དང་། །སྲིན་པོ་ཤ་རྗེན་ཟ་བ་དང་། །སེམས་ཅན་རྣམ་པ་སྣ་ཚོགས་པ། །ལྗོན་ཤིང་གེལ་པ་སོགས་གནས་པ། །དེ་དག་དེ་ལ་གཏོར་མ་ནི། །བཟའ་བ་ཤ་ཆང་ལ་ཕུག་དང་། །འབྲས་ཆན་འབྲས་བུ་མང་པོ་དང་། །མཆོད་སྦྱིན་འདི་ཡིས་མགུ་བྱོས་ལ། །གནོད་པའི་བསམ་པ་ཞི་བ་དང་། །བདག་ཅག་རྣམས་ལ་ཕན་པའི་ཡིད། །དེ་རིང་ཕྱིན་ཆད་བསྐྱེད་པར་གྱིས། །
འབྲུག་པའི་བཞེས་སྒོ།
འབྲུག་རྒྱལ་ ཁབ་ འདི་  ཕྱིའི་རྒྱལ་ཁབ་ ཚུ་དང་དོ་འགྲན་འབད་ནིའི་ རྒྱུ་སྟོབས་དང་མི་རློབས་  དེ་ལས་འཕྲུལ་རིགས་ཚུ་ ག་ནི་ཡ་མེད་དེ་འབད་རུང་  ད་ལྟོ་ཚུན་ཚོད་  རང་དབང་སྦེ་སྡོད་ཚུགས་མི་འདི་  ང་བཅས་རའི་སྔར་སྲོལ་ལམ་ལུགས་ བཟང་པོ་ཚུ་མ་ཉམས་པར་ཡོད་མི་དང་  རྒྱལ་ཁབ་ཀྱི་ ངོ་རྟགས་མ་འདྲཝ་ལེ་ཤ་ཡོད་མི་ཚུ་ལས་བརྟེན་ཏེ་ཨིན།  ངོ་རྟགས་མ་འདྲཝ་ཚུ་གི་གྲས་ལས་གཅིག་འདི་ འབྲུག་པའི་བཞེས་སྒོ་འདི་ཨིན། འབྲུག་པའི་ བཞེས་སྒོ་ཚུ་ཡང་ འཛམ་གླིང་རྒྱལ་ཁབ་ གཞན་ཚུ་དང་ མ་འདྲཝ་སྦེ་ཡོདཔ་ཨིན།  འབྲུག་པའི་ བཞེས་སྒོ་ཚུ་ཡང་  ང་བཅས་རའི་ རྒྱལ་ཁབ་ནང་ལས་འཐོན་མིའི་རྫས་སྦྱོར་ མ་འདྲཝ་ཚུ་གིས་ བཟོཝ་ལས་ བྲོཝ་ཡང་ མ་འདྲཝ་སྦེ་ཡོདཔ་ཨིན།  ཨེ་ཤི་ཡ་ ལུང་ཕྱོགས་ཀྱི་ རྒྱལ་ཁབ་ཇ་པཱན་དང་རྒྱ་ནག་ ཚུ་དང་འདྲཝ་སྦེ་ འབྲུག་རྒྱལ་ཁབ་ནང་ལུ་ བཞེས་སྒོ་ཚུ་ ལགཔ་གིས་ཟ་ནིའི་ སྲོལ་འདི་  ད་ལྟོའི་བར་ན་ཡང་ ཡོདཔ་ཨིན།  བཞེས་སྒོ་ཚུ་ མ་ཟ་བའི་ཧེ་མར་ ལྟོ་མཆོད་གཏང་ནི་དང་ལྟོ་ཕུད་གཏོར་ནི་འདི་  འབྲུག་པའི་ལམ་སྲོལ་ བཟང་པོ་ཅིག་ཨིན། འབྲུག་པའི་ བཞེས་སྒོ་བཟོ་ཐངས་འདི་ ཁ་ཚ་དྲགས་སྦེ་ཡོདཔ་དང་ རྫས་སྦྱོར་ཚུ་ གི་གྲས་ལས་ ཨེ་མ་འདི་འབྲུག་པའི་ བཞེས་སྒོ་གི་རྫས་སྦྱོར་ངོ་མ་ཅིག་ར་ཨིནམ་དང་  འབྲུག་པའི་བཞེས་སྒོ་ མང་རབས་ཅིག་ནང་ར་བླུག་ནི་ཡོདཔ་ཨིན། ཨེ་མ་དར་ཚི་ འདི་འབྲུག་གི་རྒྱལ་ཡོངས་ བཞེས་སྒོ་ཅིག་ཨིན། དེ་ནང་རྫས་སྦྱོར་མ་འདྲཝ་ཚུ་ཡང་ ཨེ་མ།  དར་ཚི།  སྒོགཔ།  མར་ཁུ་ ཚུ་ངེས་བདེན་ར་ བླུག་ནི་ཡོདཔ་དང་  བླམ་བན་ད་ འདི་ རང་རང་སོ་སོ་གི་ ཁམས་དང་བསྟུན་ཏེ་ བླུག་སྲོལ་ ཡོདཔ་ཨིན།  བཞེས་སྒོ་དེ་ནང་  ཨེ་མ་འདི་ཡང་ ག་ནི་བ་ ཁ་ཚ་དྲགས་དང་ དར་ཚི་དེ་ ནང་འཁོད་ལས་འཐོན་པའི་བ་གི་ དར་ཚི་ཚུ་བླུག་སྲོལ་ ཡོདཔ་ཨིན། ད་རུང་ དེ་བ་ལྷག་པའི་ད མིགས་བསལ་གྱི་ ཆོག་སྒྲིག་བཀལ་ཐངས་ཚུ་ཡང་  མར་ཁུ་གི་ཚབ་ལུ་བ་མར་དང་ དར་ཚི་འདི་ ལ་ནོར་གྱི་ དར་ཚི་ཚུ་བླུག་སྲོལ་ ཡོདཔ་ཨིན།  ཨེ་མ་དར་ཚི་གུར་ གཞན་ཡང་ ཀེ་བ་དང་སྲནམ་ཅུམ་ ལ་སོགས་པ་ཚུ་བླུགས་ཏེ་ བཞེས་སྒོ་གཞན་ཡང་ བཟོ་སྲོལ་ཡོདཔ་ཨིན། བཞེས་སྒོ་གཞན་ ཚུ་གི་གྲས་ལས་ དང་པ་ར་ ཨེ་མ་དར་ཚིའི་ནང་ལུ་  ཀེ་བ་སླ་བསྲེས་རྐྱབ་པ་ཅིན་ ཀེ་བ་དར་ཚི་ ཟེར་སླབ་ཨིན།  འཛམ་གླིང་ནང་ལུ་ ཀེ་བ་གི་བཞེས་སྒོ་རྣམ་པ་སྣ་ཚོགས་སྦེ་གྱངས་ཁ་མ་ཆོདཔ་ཅིག་ བཟོ་ནི་ཡོད་རུང་  ཀེ་བའི་ནང་དར་ཚི་བླུགས་ཏེ་བཟོ་མི་འདི་  འབྲུག་རྒྱལ་ཁབ་ནང་ རྐྱངམ་གཅིག་ ར་ཨིན་མས།  ཚོདམ་དེ་ དགའ་སྟོན་དང་ སྤྲོ་སྟོན་གྱི་ལས་རིམ་ ཚུ་བརྩི་སྲུང་འབད་ས་ལུ་  ཤ་མ་ཟ་མི་ཚུ་གི་དོན་ལུ་ དམིགས་བསལ་གྱི་བཞེས་སྒོ་ ཆོག་སྒྲིག་ ཅིག་སྦེ་བརྩིཝ་ཨིན་པས། ཆོག་སྒྲིག་ ཚུ་གི་དབང་དུ་གཏངམ་ད་ ཤ་ཟ་མི་ཚུ་གི་དོན་ལུ་ ཕག་ཤ་པགས་དང་ཤ་སྐམ་པགས་གཉིས་ ག་ཅི་དེ་སྤྲོ་ཅན་གྱི་ ཟས་ཅིག་སྦེ་བརྩིཝ་ ཨིན།  མ་གཞི་ དམ་པའི་ཆོས་དང་འཁྲིལཝ་ད་  ཤ་ཟ་ནི་འདི་  སྡིག་ཅན་ཅིག་སྦེ་བརྩིས་རུང་  ད་ལྟོའི་བར་ན་ཡང་  ཤ་ཟ་ནི་དེ་ བཀག་མ་ཚུགས་པར་འདུག།  སྔོན་དང་ཕུ་ལས་ར་  འབྲུག་རྒྱལ་ཁབ་ཀྱི་ ལུང་ཕྱོགས་མང་རབས་ཅིག་ནང་  ལོ་ཆོག་གི་ཕགཔ་ཟེར་གསོ་སྲོལ་ཡོདཔ་ལས་ ཕག་ཤ་པགས་འདི་  སྤྲོ་ཅན་གྱི་ཟས་ཅིག་ཨིན་པས།  ཕག་ཤ་པགས་དེ་  དགའ་སྟོན་དང་ལོ་ཆོག་ ལ་སོགས་པའི་ སྤྲོ་བའི་ལས་རིམ་ཚུ་ནང་ མཐོ་གང་རེ་སྦེ་  དེ་ནང་ཨེ་མ་དམརཔོ་ དང་སྒོགཔ་ཚུ་བླུགས་ཏེ་ མར་ཁུ་ནང་བརྔོ ་སྟེ་ ཟ་སྲོལ་ ཡོདཔ་ཨིན།
རྒྱལ་སྲུང་།
༉ འབྲུག་གི་རྒྱལ་ཡོངས་དུས་ཆེན་ཐེངས་ ༡༡༢ པའི་སྐབས་ མི་དབང་མངའ་བདག་རིན་པོ་མཆོག་གིས་ རྒྱལ་ཡོངས་ལུ་གསུང་བཤད་གནང་པའི་སྐབས་ རྒྱལ་སྲུང་སྦྱོང་བརྡར་འདི་འགོ་བཙུགས་ནི་ཟེར་གསུངས་གནང་ཡི།
དང་པ་ར་ རྒྱལ་སྲུང་ཟེར་མི་འདི་དམིགས་ཡུལ་ག་ཅི་ལུ་གཟིགས་ཏེ་ གཞི་བཙུགས་འབད་འབདཝ་ཨིན་ན།
དྲགོས་བསོད་ནམས་ཀུན་དགའ་གིས་འབད་བ་ཅིན་ རྒྱལ་སྲུང་ཟེར་མི་འདི་ ང་བཅས་རའི་འབྲུག་རྒྱལ་ཁབ་ཀྱི་རང་དབང་སྲུང་སྐྱོབ། རྩ་བ་གསུམ་དང་ རྒྱལ་བའི་བསྟན་པ་སྲུང་ནིའི་རྟེན་འབྲེལ་ལུ་ མིང་ཡང་རྒྱལ་སྲུང་ཟེར་བཞག་ཡོདཔ་སྦེ་ཨིན་པས། འདི་ ཡང་དག་ཅིག་ཨིན་མི་འདི་ མི་དབང་མངའ་བདག་རིན་པོ་ཆེ་གིས་ ལོ་མང་རབས་ཀྱི་རིང་ལུ་ ཐུགས་བཞེད་རྒྱ་ཆེ་ས་ལས་གནང་སྟེ་ གཞི་བཙུགས་གནང་དགོ་པའི་ཁུངས་རྒྱལ་ཡོངས་དུས་ཆེན་གྱི་སྐབས་ལུ་ གསུངས་དོ་བཟུམ་ཅིག་འབད་བ་ཅིན་ ད་ལྟོ་ཚུན་ཚོད་ མི་དབང་མངའ་བདག་རིམ་བྱོན་ཚུ་གི་སྐུ་དང་གྲིབ་མ་ལས་ ང་བཅས་རའི་རྒྱལ་ཁབ་ནང་ལུ་མི་སྡེ་དཔལ་འབྱོར་གོང་འཕེལ་འགྱོ། རང་ལུགས་ལམ་སྲོལ་དང་སངས་རྒྱས་ཀྱི་བསྟན་པ་ཚུ་དར་ཞིང་རྒྱས་ཏེ་ ག་ར་ལེགས་ཤོམ་སྦེ་གནས་ཏེ་ཡོདཔ་ཨིན། ད་ ནཱ་ལས་ཕར་གྱི་མདུན་ལམ་འདི་འབད་བ་ཅིན་འགོ་དོག་དྲགས་ འགན་ཁུར་འབག་ཐངས་འདི་འབད་བ་ཅིན་ ལྗིད་ལྕིད་དྲགས་སྦེ་ འོང་ནི་ཨིན་མས། འ་ནཱི་ལམ་དོག་དྲགས་ལས་ཕར་འགྱོ་དགོ་མི་འདི་ ང་བཅས་རའི་ན་གཞོན་ཚུ་ཨིནམ་ལས་བརྟེན་ ན་གཞོན་ཚུ་གིས་ རང་སོའི་འགན་ཁུར་འབག་ཚུགསཔ་ རྒྱལ་ཁབ་ལུ་ཤ་ཚ་ཡོདཔ་ ཐ་དམ་ཚིག་དཔང་ལུ་བཙུགས་ཏེ་ ལཱ་འབད་ཚུགས་ནིའི་དོན་ལུ་ ཁྱད་འཕགས་དང་ལྡན་པའི་ཡོན་ཏན་དང་རིག་རྩལ་སྤྱོད་ཐབས་ལུ་དམིགས་ཏེ་ གཞི་བཙུགས་མཛད་གནང་གནངམ་ཅིག་ཨིན།
མ་གཞི་ཤེས་རིག་གི་ཁ་ཐོག་ལས་ཡང་སློབ་ཕྲུག་ཚུ་ལུ་ བསླབ་བྱ་བསླབ་སྟོན་ཚུ་གནང་སྟེ་ར་ཡོད་རུང་ དམིགས་བསལ་དེ་སྦེ་ ཐུགས་བཞེད་གནང་དགོ་པའི་གཞི་རྩ་ངོ་མ་ག་ཅི་ཨིན་ན་ཟེར་བ་ཅིན་ ཤེས་རིག་གི་ཁ་ཐུག་ལས་སློབ་དཔོན་དང་ རང་སོའི་ཕམ་ཚུ་གིས་ བསླབ་བྱ་འདི་གནང་སྟེ་ཡོད་རུང་ རྒྱལ་སྲུང་འདི་དམིགས་བསལ་གྱིས་ ལོ་གཅིག་གི་སྦྱོང་བརྡར་ཨིན་མས། དང་པ་ར་ ན་གཞོན་ཚུ་ལུ་དམག་སྦྱོང་ཚུ་བྱིན་ནི་དང་ རྒྱལ་ཡོངས་ཀྱི་ཤེས་ཡོན་རྒྱལ་ཁབ་ཀྱི་རྒྱལ་རབས་ཀྱི་སྐོར། དེ་ལས་ཕྱི་འབྲེལ་མཐུན་ལམ་ལ་སོགས་པའི་སྐོར་ལས་ ཡོན་ཏན་སྤྲོད་དེ་ རྒྱལ་ཁབ་ཀྱི་རང་དབང་སྲུང་སྐྱོབ་ལུ་ ཕན་ཐོགས་ཚུགསཔ་བཟོ་ནི། གཉིས་པ་ལུ་ ན་གཞོན་ཚུ་གི་རྒྱུད་ལུ་དམག་སྦྱོང་འདི་སྤྲོད་དེ་ ལག་རྩལ་དང་རིག་རྩལ་ཚུ་མངམ་སྦེ་ སྟོན་ནིའི་ལས་རིམ་ཚུ་བསྒྲིགས་ཏེ་ཡོདཔ་ཨིན།
རྒྱལ་སྲུང་ཟེར་བའི་སྐབས་ལུ་ ང་བཅས་ར་འབྲུག་རྒྱལ་ཁབ་ཀྱི་རྒྱལ་སྲུང་དང་ ཕྱི་རྒྱལ་ཁབ་ལུ་ཡོད་པའི་རྒྱལ་སྲུང་གཉིས་སོ་སོ་ཨིན། དེ་ཡང་ རོགས་རྒྱལ་ཁབ་ནང་འབད་བ་ཅིན་ རྒྱལ་སྲུང་འདི་ཐད་རི་བ་རི་འབད་ར་ རྒྱལ་ཁབ་ཀྱི་རང་དབང་དང་འབྲེལ་བའི་ བྱ་སྟབས་མ་བདེཝ་ཐོནམ་ད་ གཞི་བཙུགས་འབད་འབདཝ་ཅིག་ཨིནམ་ལས་ མང་ཤོས་ར་དམག་གི་སྦྱོང་བརྡར་བྱིནམ་ཨིནམ་མས། ཨིན་རུང་ང་བཅས་རའི་རྒྱལ་ཁབ་ནང་ལུ་འབད་བ་ཅིན་ རྒྱལ་ཁབ་ཀྱི་ཞི་བདེ་ལུ་གནསཔ་ད་གཞི་བཙུགས་འབད་ཡོདཔ་ལས་ དམག་གི་སྦྱོང་བརྡར་ལས་ལྷག་སྟེ་མང་ཤོས་ར་རིག་རྩལ་གྱི་ ཤེས་ཡོན་སྤྲོད་ནིའི་ལས་རིམ་ཡོདཔ་ཨིན།
རྒྱལ་སྲུང་གི་ལས་རིམ་འདི་ སྤྱི་ལོ་ ༢༠༢༢ ལས་འགོ་བཙུགས་ནི་ཨིནམ་དང་རྒྱལ་སྲུང་གི་སྦྱོང་བརྡར་འདི་ཡང་ ན་གཞོན་བུཚ་དང་བུམ་གཉིས་ཆ་ར་ལུ་ གོ་སྐབས་འདྲན་འདྲ་སྦེ་བྱིན་ནི་ཨིན། དེ་ཡང་སྤྱི་ལོ་ ༢༠༢༡ གི་ལོ་ནང་ལུ་ སློབ་རིམ་ ༡༢ པ་མཐར་འཁྱོལ་མི་ འདི་ནང་ལས་སྐྱེས་ལོ་ ༡༨ ལངས་མི་ཚུ་གིས་བཅའ་མར་གཏོགས་ནི་ཨིན། གལ་སྲིད་སློབ་རིམ་བཅུ་གཉིས་པ་ མཐར་འཁྱོལ་རུང་སྐྱེས་ལོ་ ༡༨ མ་ལངས་པ་ཡོད་པ་ཅིན་ ཕམ་ཚུ་གིས་ཉོགས་མེད་ཡི་གུ་བྱིན་པ་ཅིན་ གོ་སྐབས་དེ་སྤྲོད་ནི་ཨིན་པས། དཔེ་ཆ་བལྟ་འཕྲོར་ རང་ལུ་རྐྱེན་དང་བར་ཆད་ལས་བརྟེན་ སྟབས་མ་བདེ་བར་འཐོན་སྡོད་དགོཔ་བྱུང་བའི་ ན་གཞོན་སྤྱི་ལོ་ ༢༠༢༢ ཀྱི་ལོ་ནང་སྐྱེས་ལོ་ ༡༨ ལངས་མི་ཚུ་ལུ་གོ་སྐབས་སྤྲོད་ནི་ཨིན་པས། སློབ་རིམ་བཅུ་གཉིས་པ་མཐར་འཁྱོལ་ཏེ་ ལོ་ངོ་གཅིག་གི་རིང་ལུ་སྦྱོང་བརྡར་འདི་འབད་ཞིནམ་ལས་རྐྱངམ་གཅིག་ མཐོ་རིམ་སློབ་གྲྭ་ནང་ལུ་གཏང་ནི་ཨིན་མས། རྒྱལ་སྲུང་ལས་རིམ་ནང་ལུ་ སློབ་རིམ་བཅུ་གཉིས་པ་མཐར་འཁྱོལ་མི་ ག་ར་གིས་བཅའ་མར་གཏོགས་དགོཔ་ཨིན། གལ་སྲིད་དེ་ནང་ལུ་བཅའ་མར་མ་གཏོགས་པ་ཅིན་ དེ་དང་འཁྲིལ་བའི་ཉེས་ཁྲིམས་བརྩམས་པའི་བསྒང་ཡོདཔ་ཨིན་པས། (Dasho Sonam Kinga). སྦྱོང་བརྡར་དུས་ཡུན་ལོ་གཅིག་འབད་བའི་སྐབས་ སྦྱོང་བརྡར་པ་ཚུ་གིས་ ཟླཝ་གསུམ་གྱི་རིང་ གཞི་རྟེན་དམག་གི་སྦྱོང་བརྡར་(Basic military Training)  དེ་ལས་ཟླཝ་དགུ་གི་རིང་ལུ་ སྦྱོང་བརྡར་དབྱེ་ཁག་རྣམ་པ་སྣ་ཚོགས་སྦེ་ཡོདཔ་ཨིན་པས། འདི་ཡང་བཟོ་སྐྲུན་གྱི་སྦྱོང་བརྡར་། འཕྲུལ་རིག་སྦྱོང་བརྡར་། གློག་རིག་སྦྱོང་བརྡར་། དེ་ལས་ཚོང་འབྲེལ་གྱི་སྦྱོང་བརྡར་དང་ བསོད་ནམས་ཞིང་ལཱ་འབད་ནིའི་ནང་ རིག་རྩལ་ཡར་རྒྱས་བཏང་ནི་ཚུ་ཨིན། (Gyalsung)
རྒྱལ་སྲུང་གི་དམིགས་དོན།
༢༽ རྒྱལ་སྲུང་སྦྱོང་བརྡར་འདི་གིས་ འབྲུག་རྒྱལ་ཁབ་ཀྱི་ན་གཞོན་ཚུ་ ཉམས་མྱོང་གཅིག་མཚུངས་དང་ ན་གཞོན་ཚུ་འོང་འབབ་དང་ལྡནམ་ དེ་ལས་ལུང་ཕྱོགས་རྒྱབ་ཁུངས་ཚུ་ ཁྱད་པར་གཅིག་མཐུན་བཟོ་ནི།
༣༽ རྒྱལ་སྲུང་སྦྱོང་བརྡར་འདི་གིས་ ན་གཞོན་ཚུ་དུས་རབས་ ༢༡ པའི་ནང་དགོ་མི་ ཁྱད་རིག་ལྡན་པའི་རིག་རྩལ་ཡོདཔ། འོང་འབབ་ལྡནམ། ག་ར་སྒྲིག་ཁྲིམས་ཡོདཔ་ དེ་ལས་རྒྱལ་ཁབ་རང་དབང་བཙན་བཟོ་ནིའི་ནང་ ཕན་ཐོག་ཚུགས་པའི་ན་གཞོན་བཟོ་ནི་ཨིན།
སྐབས་བབས་ཀྱི་ཕོ་ཚད་དང་བསྟུནམ་ད་ ལོ་རེ་ནང་ན་གཞོན་  ༡༣༠༠༠ རེ་སྦྱོང་བརྡར་འབད་ཚུགས་ནི་ཨིན་མས། སྦྱོང་བརྡར་བྱིན་ནིའི་དོན་ལུ་རྒྱལ་ཁབ་ནང་ སྦྱོང་བརྡར་ལྟེ་བ་ 5 བཟོ་ནི་ཨིན་མས། སྦྱོང་བརྡར་ལྟེ་བ་ཚུ་ཡང་ རྒྱ་མཚོ་གླིང་  བསམ་རྩེ། སྟ་རེ་ཐང་ གསར་སྤང་། པདྨ་ཐང་  བསམ་གྲུབ་ལྗོངས་མཁར། མཁོ་ཐང་ཁ་ དབང་འདུས་ཕོ་བྲང་། བོན་བདེ་མ་ མོང་སྒར། ཚུ་ཨིན། ལྟེ་བ་ཚུ་ནང་སྦྱོང་བརྡར་པ་ ༢༦༠༠ དང་འགོ་དཔོན་ ༢༠ གོ་གནས་ཆུང་བའི་འགོ་དཔོན་ ༣༠༠ (NOCs non-commissioned officer) ཤོང་ནི་ཨིན་པས། (Gyalsung Infra). རྒྱལ་བསྲུང་སྦྱོང་བརྡར་ལྟེ་བ་ཚུ་ཡང་ སྤྱི་ཟླ་ ༣ པའི་སྤྱི་ཚེས ༢ མི་དབང་ཞིང་གཤེགས་འབྲུག་རྒྱལ་གསུམ་པའི་འཁྲུངས་སྐར་གྱི་ཉིནམ་ལུ་ བདེ་སྲུང་རྒྱལ་ཡོངས་ཞབས་ཏོག་དང་ རྒྱལ་སྲུང་བཟོ་སྐྲུན་ལས་ཁུངས་གཉིས་ མཉམ་འབྲེལ་འབད་དེ་ རྐྱབ་ནི་འགོ་བཙུགས་ནུག། ལྟེ་བ་ཚུ་ནང་བདེ་སྲུང་ ༡༠༥ རེ་བགོ་བཀྲམ་འབད་དེ་བཏང་ནུག། (BBS 2022).
རྒྱབ་རྟེན།
Gyalsung Infra- About Gyalsung. (2020, september). Retrieved from Gyalsung: https://www.gyalsunginfra.bt/
Inauguration of De-suung National Service at Gyalsung Infra Projects. (2022, May 2). Retrieved from BBS: https://www.bbs.bt
Kinga, D. S. (2019, December 25). Gyalsung (National Service). (C. Wangchuk, Interviewer) Retrieved from https://youtube.com
གསོན་བསྔོ།
༈ གསོན་བསྔོ་ནི།
༈ ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྦྱིན་པའི་བདག་པོས་ཐོག་དྲངས་བདག་གཞན་ནམ་མཁའ་དང་མཉམ་པའི་སེམས་ཅན་ཐམས་ཅད་ལ་དགོངས་སུ་གསོལ། །སྦྱིན་པའི་བདག་པོ་འདི་ཉིད་ཀྱིས་དེ་ལྟར་བགྱིསཔའི་དགེ་བའི་རྩ་བ་ལ་བརྟེན་ནས། །སྤྱིར་གྱིས་ཕན་བདེའི་འབྱུང་གནས་སངས་རྒྱས་ཀྱི་བསྟན་པ་རིན་པོ་ཆེ་ཕྱོགས་དུས་གནས་སྐབས་ཐམས་ཅད་དུ་རྙེད་པ་དང་བཀུར་སྟིར་བཅས་ཏེ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག། །བསྟན་པའི་རྩ་ལག་དཔལ་ལྡན་བླ་མ་དམ་པ་ཞི་བར་གཤེགས་པ་ཐམས་ཅད་ཀྱི་ཐུགས་ཀྱི་དགོངས་པ་ཁྱད་པར་ཅན་གོང་ནས་གོང་དུ་ཡོངས་སུ་རྫོགས་པར་གྱུར་ཅིགད་ལྟ་ཞལ་བཞུགས་པའི་བསྟན་འཛིན་གྱི་སྐྱེས་བུ་དམ་པ་རྣམས་ཀྱི་སྐུ་ཚེ་མཛད་པ་འཕྲིན་ལས་ཀྱི་བར་དུ་གཅོད་པ་ཐམས་ཅད་ཉེ་བར་ཞི་བར་གྱུར་ཅིག། །དེ་ལྟར་སྐུ་ཁམས་བཟང་ལ་སྐུ་ཚེ་རིང་ཞིང་འགྲོ་དོན་ཕྲིས་ལས་རྒྱ་ནམ་མཁའ་དང་མཉམ་པར་གྱུར་ཅིག། །དེ་རྣམས་ཀྱི་ཐུགས་རྗེའི་བྱིན་རླབས་ལ་བརྟེན། །བདག་ཅག་རྣམས་ཀྱི་ལྷག་པའི་བསམ་པ་རྣམ་པར་དག་པའི་མཐུས། །སྦྱིན་པའི་བདག་པོ་འདི་དག་གི་ཚེ་འདིར་ནད་གདོན་འགལ་རྐྱེན་བར་གཅོད་མི་མཐུན་པའི་ཕྱོགས་སུ་གྱུར་པ་ཐམས་ཅད་ཉེ་བར་ཞི་བར་གྱུར་ཅིག་མཐུན་རྐྱེན་འདོད་པའི་དོན་ཐམས་ཅད་ཆོས་ལྡན་ཡིད་བཞིན་དུ་འགྲུབ་པར་གྱུར་ཅིག །ཚེ་དང་བསོད་ནམས་དཔལ་འབྱོར་ཡེ་ཤེས་ཐམས་ཅད་ཡང་ངོའི་ཟླ་ལྟར་འཕེལ་ཞིང་རྒྱས་པར་གྱུར་ཅིག། །འཇིག་རྟེན་དང་འཇིག་རྟེན་ལས་འདས་པའི་རྒུད་པ་ཐམས་ཅད་བྲལ་བར་གྱུར་ཅིག། །འཇིག་རྟེན་དང་འཇིག་རྟེན་ལས་འདས་པའི་ཕུན་སུམ་ཚོགས་པ་ཐམས་ཅད་དང་ཡང་དག་པར་ལྡན་པར་གྱུར་ཅིག། །འཇིག་རྟེན་གྱི་ཁམས་ཐམས་ཅད་དུའང་། །ལོ་ཕྱུགས་རྟག་ཏུ་ལེགས་ཤིང་། ཆར་ཆུ་དུས་སུ་འབབ་པ། །མི་ནད་ཕྱུགས་ནད་ལ་སོགས་པ་རྒྱུན་ཆད་དེ། བདེ་བ་དང་ལྡན་པར་གྱུར་ཅིག །མདོར་ན་སྦྱིན་པའི་བདག་པོས་ཐོག་དྲངས། །བདག་གཞན་ནམ་མཁའ་དང་མཉམ་པའི་སེམས་ཅན་ཐམས་ཅད་བདེ་བ་དང་ལྡན་སྡུག་བསྔལ་དང་བྲལ་ཏེ། །མྱུར་དུ་རྣམ་པ་ཐམས་ཅད་མཁྱེན་པ་སངས་རྒྱས་ཀྱི་གོ་འཕང་རིན་པོ་ཆེ་ཐོབ་པར་གྱུར་ཅིག །བསོད་ནམས་འདི་ཡིས་ཐམས་ཅད་གཟིགས་པ་ཉིད། །ཐོབ་ནས་ཉེས་པའི་དགྲ་རྣམས་ཕམ་བྱས་ནས། །སྐྱེ་རྒ་ན་འཆིའི་རྦ་ཀློང་འཁྲུགས་པ་ཡི། །སྲིད་པའི་མཚོ་ལས་འགྲོ་བ་གྲོལ་བར་ཤོག །བསྔོ་སྨོན་ཅི་རིགས་པར་བྱའོ། །
དཀོན་མཆོག་རྗེས་དྲན་གྱི་མདོ།
༄༅། །དཀོན་མཆོག་གསུམ་རྗེས་སུ་དྲན་པའི་མདོ་བཞུགས་སོ།།
༄༅། །ན་མོ་བུདྡྷ་དྷརྨ་སཾ་གྷ་ཡཿ དཀོན་མཆོག་གསུམ་ལ་ཕྱག་འཚལ་ལོ། །འདི་ལྟར་སངས་རྒྱས་བཅོམ་ལྡན་འདས་དེ་ནི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིག་པ་དང་ཞབས་སུ་ལྡན་པ། བདེ་བར གཤེགས་པ། འཇིག་རྟེན་མཁྱེན་པ། སྐྱེས་བུ་འདུལ་བའི་ཁ་ལོ་སྒྱུར་བ། བླ་ན་མེད་པ༴། ལྷ་དང་མི་རྣམས་ཀྱི་སྟོན་པ། སངས་རྒྱས་བཅོམ་ལྡན་འདས་ཏེ། དེ་བཞིན་གཤེགས་པ་དེ་ནི་བསོད་ནམས་དག་གི་རྒྱུ་མཐུན་པ།དགེ་བའི་རྩ་བ་རྣམས་ཆུད་མི་ཟ་བ། བཟོད་པས་བརྒྱན་པ། བསོད་ནམས་ཀྱི་གཏེར་རྣམས་ཀྱི་གཞི། དཔེ་བྱད་བཟང་པོ་རྣམས་ཀྱིས་སྤྲས་པ། མཚན་རྣམས་ཀྱི་མེ་ཏོག་རྒྱས་པ། སྤྱོད་ཡུལ་རན་པར་མཐུན་པ། མཐོང་ན་མི་མཐུན་པ་མེད་པ། དད་པས་མོས་པ་རྣམས་མངོན་པར་དགའ་བ། ཤེས་རབ་ཟིལ་གྱིས་མི་ནོན་པ། སྟོབས་རྣམས་ལ་བརྫི་བ་མེད་པ། སེམས་ཅན་ཐམས་ཅད་ཀྱི་སྟོན་པ། བྱང་ཆུབ་སེམས་དཔའ་རྣམས་ཀྱི་ཡབ། འཕགས་པའི་གང་ཟག་རྣམས་ཀྱི་རྒྱལ་པོ། མྱ་ངན་ལས་འདས་པའི་གྲོང་ཁྱེར་དུ་འགྲོ་བ་རྣམས་ཀྱི་དེད་དཔོན། །ཡེ་ཤེས་དཔག་ཏུ་མེད་པ། སྤོབས་པ་བསམ་གྱིས་མི་ཁྱབ་པ། གསུང་རྣམ་པར་དག་པ། དབྱངས་སྙན་པ༴། སྐུ་བྱད་ལྟ་བས་ཆོག་མི་ཤེས་པ། སྐུ་མཚུངས་པ་མེད་པ༴། འདོད་པ་དག་གིས་མ་གོས་པ། གཟུགས་དག་གིས་ཉེ་བར་མ་གོས་པ། གཟུགས་མེད་པ་དག་དང་མ་འདྲེས་པ། སྡུག་བསྔལ་ལས་རྣམ་པར་གྲོལ་བ། ཕུང་པོ་དག་ལས་རབ་ཏུ་རྣམ་པར་གྲོལ་བ། ཁམས་རྣམས་དང་མི་ལྡན་པ། སྐྱེ་མཆེད་རྣམས་བསྡམས་པ། མདུད་པ་རྣམས་ཤིན་ཏུ་བཅད་པ། ཡོངས་སུ་གདུང་བ་དག་ལས་རྣམ་པར་གྲོལ་བ། སྲེད་པ་ལས་ཡོངས་སུ་གྲོལ་བ། ཆུ་བོ་ལས་བརྒལ་བ། ཡེ་ཤེས་ཡོངས་སུ་རྫོགས་པ། འདས་པ་དང་མ་བྱོན་པ་དང་ད་ལྟར་བྱུང་བའི་སངས་རྒྱས་བཅོམ་ལྡན་འདས་རྣམས་ཀྱི་ཡེ་ཤེས་ལ་གནས་པ། མྱ་ངན་ལས་འདས་པ་ལ་མི་གནས་པ།།མྱ་ངན་ལས་འདས་པ་ལ་མི་གནས་པ། །ཡང་དག་པ་ཉིད་ཀྱི་མཐའ་ལ་གནས་པ། སེམས་ཅན་ཐམས་ཅད་ལ་གཟིགས་པའི་ས་ལ་བཞུགས་པ་སྟེ། འདི་དག་ནི་དེ་བཞིན་གཤེགས་པའི་ཆེ་བའི་ཡོན་ཏན་ཡང་དག་པ་རྣམས་སོ། །དམ་པའི་ཆོས་ནི་ཐོག་མར་དགེ་བ། བར་དུ་དགེ་བ། ཐ་མར་དགེ་བ། དོན་བཟང་པོ། ཚིག་འབྲུ་བཟང་པོ། མ་འདྲེས་པ། ཡོངས་སུ་རྫོགས་པ། ཡོངས་སུ་དག་པ། ཡོངས་སུ་བྱང་བ། བཅོམ་ལྡན་འདས་ཀྱིས་ཆོས་ལེགས་པར་གསུངས་པ། ཡང་དག་པར་མཐོང་བ། ནད་མེད་པ། དུས་ཆད་པ་མེད་པ། ཉེ་བར་གཏོད་པ། འདི་མཐོང་བ་ལ་དོན་ཡོད་པ། མཁས་པ་རྣམས་ཀྱི་སོ་སོ་རང་གིས་རིག་པར་བྱ་བ། བཅོམ་ལྡན་འདས་ཀྱིས་གསུངས་པའི་ཆོས་འདུལ་བ་ལེགས་པར་བསྟན་པ། ངེས་པར་འབྱུང་བ། རྫོགས་པའི་བྱང་ཆུབ་ཏུ་འགྲོ་བར་བྱེད་པ། །མི་མཐུན་པ་མེད་ཅིང་འདུས་པ་དང་ལྡན་པ། བརྟན་པ་ཡོད་པ། རྒྱུ་བ་བཅད་པའོ། །འཕགས་པའི་དགེ་འདུན་ནི་ལེགས་པར་ཞུགས་པ། རིག་པར་ཞུགས་པ། དྲང་པོར་ཞུགས་པ། མཐུན་པར་ཞུགས་པ། །ཐལ་མོ་སྦྱར་བའི་འོས་སུ་གྱུར་པ། །ཕྱག་བྱ་བའི་འོས་སུ་གྱུར་པ། །བསོད་ནམས་ཀྱི་དཔལ་གྱི་ཞིང་། །ཡོན་ཡོངས་སུ་བྱང་བ་ཆེན་པོ། སྦྱིན་པའི་གནས་སུ་གྱུར་པ། །ཀུན་ཏུ་ཡང་སྦྱིན་པའི་གནས་སུ་གྱུར་པའོ། །སངས་རྒྱས་ཡོན་ཏན་བསམ་མི་ཁྱབ། །ཆོས་ཀྱི་ཡོན་ཏན་བསམ་མི་ཁྱབ། །དགེ་འདུན་ཡོན་ཏན་བསམ་མི་ཁྱབ། །བསམ་མི་ཁྱབ་ལ་དད་བྱས་པའི། །རྣམ་པར་སྨིན་པའང་བསམ་མི་ཁྱབ། །རྣམ་དག་ཞིང་དུ་སྐྱེ་བར་ཤོག།
ཀི་ལེ་སི་ཝན།
ཀི་ལེ་སི་ཝན། (1982ལོའི་ཟླ་10ཚེས་5ཉིན་འཁྲུངས། )ནི་ཁ་ན་ཏའི་བུད་མེད་འཁྲབ་སྟོན་པ་དང་། ཐོན་སྐྱེད་བྱེད་མཁན། འཁྲབ་འཁྲིད་པ། རོལ་མོ་མཁན། གློག་བརྙན་བཟོ་མཁན། གླུ་བ། འཁྲབ་གཞུང་རྩོམ་པ་པོ་བཅས་ཡིན། ཁོ་མོས་རོལ་མོའི་བརྙན་ཕབ་དང་གློག་བརྙན་འགའ་འཁྲབ་སྟོན་བྱས་མྱོང་། ཁོ་མོའི་རོལ་མོའི་འཇོན་ཐང་ལ་རྣོ་སྦྲེང་དང་། པི་ཝང་། པི་ཝང་། རྔ་རྡུང་བ་སོགས་འདུས།
སྔ་དུས་ཀྱི་འཚོ་བ་དང་སློབ་གསོ།
ཝན་ཨན་ནི་ཨར་པའོ་ཐའི་ཨའེ་ཏེ་མོན་ཏུན་གྱི་ཨེ་སྨི་དང་ཕེ་ཁེ་ཁྲུང་ཝན་གཉིས་ནས་སྐྱེས། ད་དུང་གཅེན་གཅུང་ཕོ་མོ་གཉིས་ཡོད། ཁོ་མོ་ལོ་ལྔ་ལ་སོན་དུས་པ་ལིའི་ཞབས་བྲོའི་སློབ་ཚན་འཁྲིད་པ་དང་། ཁྱིམ་མི་དང་མཉམ་དུ་ལོ་བདུན་ལ་སོན་དུས་ཁོ་མོ་དང་མཉམ་དུ་སྤྱི་ལོ་སྔོན་གྱི་གྲུ་ཁར་སྤོས་པ་རེད། ཁོ་མོ་ལོ་རིམ་དང་པོ་ནས་དྲུག་པའི་བར་ཀྲུང་དབྱང་སློབ་ཆུང་དུ་ཞུགས་པ་དང་། པུའུ་ལང་ཉི་སི་དང་བུ་མོའི་སྣེ་ཤན་པའི་ཚོ་ཆུང་དུ་ཞུགས།
ཝན་ག་གེ་མོས་གཙོ་རྒྱུན་ཀུང་སིའི་གཞུང་ལས་ཁང་གི་ལས་རོགས་བྱེད་འགོ་ཚུགས། ཁོ་མོས་མིག་སྔར་POCOཡི་གཞུང་ལས་ཐོག་ཁང་ཆེན་མོའི་ནང་དུ་བྱ་བ་སྒྲུབ་བཞིན་ཡོད
ཝན་ཨན་གྱིས་རང་ཚུགས་ཀྱི་ཁྲག་ལས་ཐོན་སྐྱེད་གློག་བརྙན་གྱི་ཐོན་སྐྱེད་ལས་རོགས་པའི་འགན་བཞེས། 2006ལོར་ཁོ་མོས་ཝུན་ཁོའུ་ཧྥ་ནས་ཁ་ན་ཏའི་དབྱི་ཏུའོ་ཨེར་གྱི་དུས་ཚིགས་བཞི་པར་ཚོད་ལྟ་བྱས་ཤིང་། དེ་གར་ཁོ་མོས་《ཐམས་ཅད་ལ་དགའ་ཞེན་ཆེ་ཤོས་བྱེད་པ་》ཞེས་པའི་གླུ་དབྱངས་བླངས་པ་རེད།
ཝན་ཨན་གྱིས་ཐོག་མར་འཁྲབ་སྟོན་བྱས་པའི་གློག་བརྙན་དེ་ནི་འཆར་ཡན་རིང་ལུགས་ཀྱི་དགོད་བྲོ་བའི་ཟློས་གར་ཐུང་ངུ་ཞིག་ཡིན་ཞིང་། དེ་གར་ཁོ་མོས་ཡ་གླིང་གི་ཁང་བདག་གི་ནུས་པ་འདོན་སྤེལ་བྱས་ཡོད། ཁོ་མོ་ནི་མ་དངུལ་བསྡུ་རུབ་བྱས་པའི་གློག་བརྙན་《ཀེ་ལའེ་ཐེ་མེ་ཏོག་བཞད་པ་》ཞེས་པའི་ནང་གི་ལྷག ཁོ་མོའི་འཁྲབ་སྟོན་བྱ་གཞག་དེ་ཅེ་མའེ་ཧྥུ་ཡིས་ཟློས་གར་ཐུང་ངུ་ཞིག་གི་ནང་དུ་ཅེ་མའེ་ཧྥུ་ཡི་རྒྱབ་སྐྱོར་འོག་འཕུར་བ་དང་། ཁྱིམ་ཚང་ཕྱུག་པོ་ཞིག་གིས་ཉེ་ཆར་མ་རྩ་སྟོངས་པ་ཁྱད་བསད་བྱེད་ཆེད་འབད་བརྩོན་ལྷོད་མེད་བྱས། དགྲ་ཤ་ལེན་པའི་བྱ་སྤྱོད་ཀྱི་བྱ་སྤྱོད་ཁྲོད། ཝན་ཨན་གྱིས་མགྱོགས་མྱུར་ངང་སྐད་ཆ་བཤད་པའི་ཁྲིམས་རྩོད་པ་ཨན་ཏུང་ཉི་ཨོ་པན་ཏ་ལ་སི་དང་མཉམ་དུ་མགྲོན་པོ་བྱས།
ཝན་ག་གེ་མོ་ནི་མི་ཆོས་རིང་ལུགས་ཀྱི་བྱ་བ་དང་ཁོ་མོའི་སྡེ་ཁུལ་ལ་རྒྱབ་སྐྱོར་བྱས་པས་མིང
ཝན་ནི་སྤྱི་ལོ་སྔོན་གྱི་ཝུན་ཁོའུ་ཧྥ་ན་བསྡད་ཡོད།
དཔྱད་གཞིའི་ཡིག་རིགས།
https://m.imdb.com/name/nm2324164/?ref_=fn_al_nm_1
https://www.themoviedb.org/person/1822332-grace-wan
https://www.prurgent.com/2021-04-19/pressrelease472107.htm
https://www.beverlyhillsmagazine.com/grace-wans-biography/
དགེ་བསྙེན་གྱི་བསངས་མཆོད།
༄༅། །དགེ་བསྙེན་ཇག་པ་མེ་ལེན་གྱི་བསང་མཆོད་བཞུགས་སོ།།
སྟོན་པ་སངས་རྒྱས་ལ་མཛད་པ་བཅུ་གཉིས་ཀྱི་སྒོ་ནས་བསྟོད་པ།
༈ སྟོན་པ་སངས་རྒྱས་ལ་མཛད་པ་བཅུ་གཉིས་ཀྱི་སྒོ་ནས་བསྟོད་པ་བཞུགས་སོ།།
༄༅། །དགའ་ལྡན་གནས་སུ་འདུས་པ་དམ་པའི་མདུན། །ལེགས་བཤད་ཏོག་ཏུ་འཐོན་པའི་རབ་དཀར་ཆོས། །ཡུན་རིང་བསྟན་ནས་རྒྱལ་ཚབ་མ་ཕམ་པར། །བསྐོས་མཁས་སེམས་དཔའ་ཆེན་པོར་གསོལ་བ་འདེབས། །མཐོ་རིས་གྱེན་དུ་འདེགས་པའི་གླང་ཆེན་དེ། །མར་མེ་མཛད་ཀྱི་ལུང་བསྟན་དུས་བབ་པར། །སྐུལ་བྱེད་ལྕགས་ཀྱུ་ལན་མང་བཏབ་པའི་མཐུས། །སྒྱུ་འཕྲུལ་ལྷུམས་སུ་ཞུགས་ལ༴།དེ་ལྷུམས་དཔེ་བྲལ་གཞལ་མེད་ཁང་པའི་ནང་། །ངོ་མཚར་རི་མོར་བྲིས་པས་མ་ཚིམ་ནས། །ལུམྦི་ནཱི་ཚལ་རྩིབ་ལོགས་གཡས་བརྟོལ་ཏེ། །དགེ་ལེགས་ཕྱོགས་བཅུར་བཀྱེ་ལ༴།མཁས་ཀུན་དགའ་བ་སྐྱེད་པའི་རོལ་མོ་མཁན། །རིག་པའི་གནས་ཀྱི་ངང་མོའི་ཚོགས་ཐམས་ཅད། །སྐྱེ་བར་འགྲོགས་པའི་སྲེད་པས་ཅིག་ཅར་དུ། །གང་ཐུགས་པད་མཚོར་འདུས་པར༴ །རིགས་ལས་འོངས་པའི་རྩལ་གྱིས་སྲེད་མེད་བུ།། ཞུམ་པར་བྱས་འདིས་སྦྱངས་ཤུགས་འགྲན་བཟོད་པ། །འགར་ཡང་མེད་མཉམ་རྩེ་དགའི་ཁྲི་ཤིང་མ། །དྲུག་ཁྲི་ལེགས་སོར་ལོན་དེར༴ །སྐྱེ་རྒ་ན་འཆིའི་སྐྱོན་གཟིགས་གྱིས་བསྲུབས་པ། །ཁྱིམ་གྱི་ཆུ་གཏེར་ཆེན་པོ་ལས་འཐོན་ཏེ། །རབ་ཞིའི་མཁའ་ལ་དལ་གྱིས་རྒྱུ་བ་ཅན། །སྨྲ་བའི་ཟླ་ཚེས་དེ་ལ༴། །ནི་རཉྫ་ནའི་འགྲམ་དུ་དཀའ་ཐུབ་ཀྱི། །ཆོམ་པོས་གང་སྐུའི་མཛེས་པ་ཕྲོགས་པ་ལ། །མ་བཟོད་དེ་བཞིན་གཤེགས་པའི་ཚོགས་འདུས་ནས། །བདེ་བར་དབུགས་འབྱིན་མཛད་དེར༴། །ཞིང་པའི་བུ་མོའི་འོ་ཐུག་སྦྲང་རྩི་ཅན། །འཐུངས་པའི་མོད་ལ་མཚན་དཔེའི་དཔལ་རྒྱས་པའི། །མཐུ་སྟོབས་གཞན་གྱིས་ཐེག་པར་མ་གྱུར་ཚེ། །རྡོ་རྗེ་གདན་དུ་གཤེགས་པར༴། །སྲོད་ལ་ས་འདི་དཔང་པོར་གཞག་ནས་སུ། །བདུད་སྡེ་མི་བཟད་ཁྲོས་པའི་དཔུང་བཅོམ་པས། །རྒྱལ་བ་རྒྱལ་བ་ཞེས་བྱར་ལྷ་བཅས་ཀྱིས། །བསྔགས་པའི་མེ་ཏོག་འཐོར་ལ༴། །དགུང་ལ་བསམ་གཏན་རྫོངས་བཅས་ཐུན་མཐའ་མར། །འཁོར་བའི་རྒྱ་མཚོ་གཏིང་མཐའ་མེད་བརྒལ་ཏེ། །ཐམས་ཅད་མཁྱེན་པའི་རིན་ཆེན་གླིང་སོན་ལ། །འགྲོ་བའི་དེད་དཔོན་མཆོག་དེར༴། །གསེར་གྱི་རྩིབས་སྟོང་འབུལ་བའི་གདོང་བཞིའི་ངོར། །ཝཱ་རཱ་ཎ་སིར་བདེན་བཞི་གཞན་དུ་ཡང་། །ཕར་ཕྱིན་རྡོ་རྗེ་ཐེག་པ་མ་ལུས་པའི། །སྒྲོན་མ་ཅི་དགར་སྦར་བར༴། །འགྲོ་ལ་ཕན་བདེ་འབྱུང་བའི་བསྟན་པ་ནི། །མ་ཉམས་སློབ་མའི་ཚོགས་ཀྱིས་ཟིན་དགོངས་ཏེ། །སཱ་ལའི་ཚལ་དུ་མྱ་ངན་འདས་བསྟན་ནས། །སྐུ་གདུང་རྒྱས་པར་གྱུར་དེར༴། །སྙིགས་མ་ལྔ་ཞིང་གདུལ་དཀའ་འདི་འདུལ། །སངས་རྒྱས་གཞན་རྣམས་སྤྲོ་བ་ཞན་པའི་ཚེ། །མགོན་པོ་ཁྱོད་ཀྱི་ཐུགས་རྗེས་བདག་ཅག་ལ། །ལྷག་པར་གྱུར་སྙམ་སྙིང་ནས་གསོལ༴། །བཀའ་དྲིན་ལན་བློན་བདག་ལ་མཐུ་མེད་ཀྱང་། །ལུས་ངག་ཡིད་གསུམ་གང་གི་འབངས་སྦྱར་ནས། །ཚུལ་གནས་ཐོས་བསམ་སྒོམ་ལ་འབད་པ་ཡིས། །ཁྱོད་ཀྱི་བསྟན་པ་འཛིན་སྐྱོང་སྤེལ་བར་ཤོག། པདྨ་དཀར་པོས་སྦྱར་བའོ།།
རླུང་རྟ་ཡར་བསྐྱེད་བསངས་མཆོད།
༄༅། །རླུང་རྟ་ཡར་བསྐྱེད་བསངས་མཆོད་བཞུགས་སོ།།
༈ ཨོཾ་ཨཱཿཧཱུྃ༔ ལན་གསུམ། ཀྱེེ༔ བསངས་མཆོད་ཕུན་སུམ་ཚོགས་པ་འདི༔ སངས་རྒྱས་ཆོས་དང་དགེ་འདུན་དང་༔ བླ་མ་ཡི་དམ་མཁའ་འགྲོ་དང་༔ ཆོས་སྐྱོང་ནོར་ལྷ་གཏེར་བདག་དང་༔ བདག་ལ་བསྲུང་ཞིང་སྐྱོབ་པ་རྣམས༔ བསངས་མཆོད་རྒྱ་ཆེན་འདི་བཞེས་ལ༔ རླུང་རྟ་དར་བའི་སྡོང་གྲོགས་མཛོད༔ ཀྱེེ༔ དབུས་ཀྱི་ཕྱོགས་ན་གནས་པའི་ལྷ༔ རླུང་རྟ་དར་བའི་དགྲ་ལྷ་ནི༔ རྟ་མཆོག་རྒྱལ་པོ་བྷ་ལ་ཧ༔ མྱུར་མགྱོགས་ཆེ་བའི་དགྲ་ལྷ་བསངས༔ བདག་གི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ ཀྱེེ༔ ཤར་གྱི་ཕྱོགས་ན་གནས་པའི་ལྷ༔ རླུང་རྟ་དར་བའི་དགྲ་ལྷ་ནི༔ དུང་སེང་གཡུ་ཡི་རལ་པ་ཅན༔ དཔའ་རྩལ་ཆེ་བའི་དགྲ་ལྷ་བསངས༔ བདག་གི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ ཀྱེེ༔ ལྷོ་ཡི་ཕྱོགས་ན་གནས་པའི་ལྷ༔ རླུང་རྟ་དར་བའི་དགྲ་ལྷ་ནི༔ གཡུ་འབྲུག་ཟངས་ཀྱི་ཟེ་བ་ཅན༔ ངར་སྐད་ཆེ་བའི་དགྲ་ལྷ་བསངས༔ བདག་གི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ ཀྱཻ༔ ནུབ་ཀྱི་ཕྱོགས་ན་གནས་པའི་ལྷ༔ རླུང་རྟ་དར་བའི་དགྲ་ལྷ་ནི༔ རྒྱ་སྟག་ཚལ་གྱི་ཐིག་ལེ་ཅན༔ དཔའ་རྔམ་ཆེ་བའི་དགྲ་ལྷ་བསངས༔ བདག་གི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ ཀྱཻ༔ བྱང་གི་ཕྱོགས་ན་གནས་པའི་ལྷ༔ རླུང་རྟ་དར་བའི་དགྲ་ལྷ་ནི༔ ཁྱུང་ཆེན་ནོར་བུའི་ཐོར་ཚུགས་ཅན༔ སྟོབས་ཤུགས་ཅན་གྱི་དགྲ་ལྷ་བསངས༔ བདག་གི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ ཀྱེེ༔ ཕྱོགས་བཞི་མཚམས་ན་གནས་པའི་ལྷ༔ འབྱུང་བ་ལྔ་ཡི་ལྷ་རྣམས་བསངས༔ འབྱུང་བའི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ སྤར་ཁ་བརྒྱད་ཀྱི་ལྷ་རྣམས་བསངས༔ སྤར་ཁའི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལཿ སྨེ་བ་དགུ་ཡི་ལྷ་རྣམས་བསངས༔ སྨེ་བའི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ ལོ་ཟླ་ཞག་དུས་ལྷ་རྣམས་བསངསཿ ལོ་ཟླའི་རླུང་རྟ་དར་བར་མཛོད༔ རྒུད་པའི་རླུང་རྟབསྐྱེད་དུ་གསོལ༔ འགོ་བའི་ལྷ་དང་སྐྱོབ་པའི་ལྷ༔ ཕོ་ལྷ་མོ་ལྷ་ཞང་ལྷ་དང༔ ཕྲག་ལྷ་ལུས་ལྷ་ཐམས་ཅད་བསངས༔ བདག་གི་རླུང་རྟ་དར་བར་མཛོད༔ རྒུད་པའི་རླུང་རྟ་བསྐྱེད་དུ་གསོལ༔ བསྐྱེད་ཅིག་རླུང་རྟ་ཡར་ལ་བསྐྱེད༔ ལུས་ལ་གཟི་འོད་དཔའ་རྩལ་བསྐྱེདཿ༔ ངག་ལ་བདེན་པའི་ནུས་མཐུ་བསྐྱེད༔ སེམས་ལ་བདེ་བའི་ཏིང་འཛིན་བསྐྱེད༔ ནད་གདོན་བར་ཆད་ཞི་བར་མཛོད༔ ཚེ་བསོད་སྟོབས་འབྱོར་འཕེལ་ཞིང་རྒྱས༔ སྣང་སྲིད་དབང་བསྡུས་དགྲ་བགེགས་སྒྲོལ༔ ཕྱོགས་ལས་རྒྱལ་བའི་རྒྱལ་མཚན་འཕྱོར༔ འདོད་པའི་དོན་ཀུན་འགྲུབ་པར་མཛོད༔ རྒྱལ་ལོ་རྒྱལ་ལོ་ལྷ་རྒྱལ་ལོ༔ བདག་ཅག་ལྷ་ངོ་རྒྱལ་གྱུར་ཅིག། ནག་ཕྱོགས་བདུད་རིགས་འཆམ་ལ་ཕོབས༔ བཅོལ་བའི་འཕྲིན་ལས་འགྲུབ་པར་མཛོད༔ ཨོཾ་སརྦ་བྷི་ཛ་ཡ༔ ས་མ་ཡ་གྷི་ཛ་ཡ་པ་དྷི་པི་ཏྲི་ཁྱིའུ་སརྦ་འདུ་འདུ་ཧོ༔ ཅེས་རླུང་རྟ་སྡེ་བཞིའི་སྔགས་རིན་པོ་ཆེས་བྲིས་པའམ་རྒྱ་སྣག་གིས་བྲིས་ནས་ལུས་ལ་འཆང་ན་ལུས་ངག་ཡིད་ཀྱི་ཚེ་དཔལ་བསྐྱེད༔ བཙུན་པ་ཡིན་ན་ཡོན་ཏན་རྒྱས༔ སྐྱེ་བོ་ཡིན་ན་བསམ་དོན་འགྲུབ༔ ཚེ་དང་དགྲ་ལས་རབ་རྒྱལ་ལོ༔ ཅེས་པ་འདིའང་རིག་འཛིན་ཆེན་པོ་རོལ་པའི་རྡོ་རྗེའི་གཏེར་ལས་འབྱུང་ངོ་༔ གཏེར་རྒྱ༔ དགེའོ།། །།
འབྲུག་བརྡ་བརྒྱུདཔ་མཐུན་ཚོགས།
༉ འབྲུག་བརྡ་བརྒྱུདཔ་མཐུན་ཚོགས་འདི་ སྤྱི་ལོ་ ༢༠༡༢ སྤྱི་ཟླ་ ༢ པའི་ནང་ལུ་ སྲིད་མིན་དང་ཁེ་མིན་ལས་ཚོགས་ཅིག་སྦེ་ལུགས་མཐུན་གྱི་སྒོ་ལས་འགོ་བཙུགས་གནང་ཡོདཔ་ཨིན་མས། དེ་ལས་ སྤྱི་ལོ་ ༢༠༡༤ སྤྱི་ཟླ་ ༡༡ པའི་སྤྱི་ཚེས་ ༡༠ ལུ་འབྲུག་གི་མི་སྡེ་ལས་ཚོགས་བཅའ་ཁྲིམས་ཀྱི་འོག་ལུ་ ཕན་ཚུན་ཕན་ཐོགས་པའི་མི་སྡེའི་ལས་ཚོགས་ཅིག་སྦེ་ཐོ་བཀོད་མཛད་གནང་ཡོདཔ་ཨིན་མས། ལས་ཚོགས་སོ་སོ་ལེ་ཤ་ཡོད་པའི་ནང་ལས་ འབྲུག་བརྡ་བརྒྱུདཔ་མཐུན་ཚོགས་ཀྱི་གལ་གནད་ཆེ་བའི་འགན་དབང་འདི་ཡང་ གསར་འགྱུར་ལཱ་གི་ས་གོ་ནང་ཁྱད་རིག་གི་ལཱ་ཡར་རྒྱས་གཏང་ནི་དང་། བསམ་བརྗོད་དང་གནས་ཚུལ་སྤེལ་ལམ་གྱི་རང་དབང་གཟུང་ནི། གནས་ཚུལ་བདེན་པ་ཡར་རྒྱས་གཏང་ནི་དང་བསྲུང་ནི། དེ་ལས་ གསར་འགྱུར་གྱི་ལཱ་གི་གཤིས་ལུགས་ལུ་ ཀུན་སྤྱོད་མཐོ་བའི་གནས་ཚད་ རྒྱུན་སྐྱོང་འབད་ནི་དང་ བརྡ་བརྒྱུདཔ་ཚུ་གནོད་ཉེན་དང་སྡུག་སྦྱོང་ དེ་ལས་ཁྲིམས་གཏུགས་འབདཝ་ལ་སོགས་པའི་ཉེན་ཁ་ཚུ་ལས་བསྲུང་ནི་འདི་ཨིན་མས། འབྲུག་བརྡ་བརྒྱུདཔ་མཐུན་ཚོགས་ཀྱི་ཡིག་ཚང་འདི་ བཀོད་ཁྱབ་ མདོ་ཆེན་གྱིས་དབུ་གཙོས་ཏེ་དྲུང་ཆེན་ཡིག་ཚང་གིས་སྦེ་འཛིན་སྐྱོང་འབད་དོ་ཡོདཔ་དང་། དྲུང་ཆེན་ཡིག་ཚང་འདི་ བཀོད་ཚོགས་ཀྱི་ཁྲི་འཛིན་ཡང་ཨིན་མི་ སྲིད་འཛིན་གྱིས་དབུ་གཙོས་པའི་བཀོད་ཚོགས་མདོ་ཆེན་ཚུ་ལུ་སེལ་ཐབས་འབད་མི་ཅིག་ཨིན་དོ་ཡོདཔ་ཨིན་མས། འབྲུག་བརྡ་བརྒྱུདཔ་མཐུན་ཚོགས་འདི་ འབྲུག་བརྡ་བརྒྱུད་གཞི་ཚོགས་དང་བརྡ་དོན་དང་བརྡ་བརྒྱུད་ལས་ཁུངས་ དེ་ལས་ བརྡ་བརྒྱུད་གོང་འཕེལ་གཏང་ནིའི་ནང་ལུ་ལཱ་འབད་མིའི་ལས་ཁུངས། གཞན་བརྡ་བརྒྱུད་དང་འབྲེལ་བ་ཡོད་པའི་ས་གནས་དང་རྒྱལ་སྤྱིའི་ལས་ཁུངས་དང་གཅིག་ཁར་མཉམ་འབྲེལ་ལས་བརྟེན་ཏེ་ མཁོ་སྒྲུབ་འབད་བའི་མ་དངུལ་ལུ་བརྟེན་དོ་ཡོདཔ་ཨིན་མས། ༼འབྲུག་བརྡ་བརྒྱུདཔ་མཐུན་ཚོགས། ༢༠༢༡༽ འབྲུག་བརྡ་བརྒྱུདཔ་མཐུན་ཚོགས་ཀྱི་དམིགས་ཡུལ་འདི་ རྒྱལ་ཁབ་ཀྱི་མི་སྡེ་དང་དཔལ་འབྱོར་ དེ་ལས་ སྲིད་དོན་ཡར་འཕེལ་གྱི་ནང་ལུ་ མི་སྡེའི་ཕན་ནུས་ཅན་གྱི་གསར་འགྱུར་ལཱ་གིས་ གལ་ཆེ་བའི་ལཱ་འགན་འབག་ནིའི་འཆར་གཞི་ཡོདཔ་དང་། བརྡ་བརྒྱུདཔ་ཚུ་ལུ་སྦྱོང་བརྡར་དང་ཤེས་ཡོན་བྱིན་ནི། དེ་ལས་ སྐུལ་ཁྱབ་བརྡ་སྤྲོད་ཚུ་འབད་དེ་ མི་སྡེ་གསར་འགྱུར་གྱི་ལཱ་ཁྱད་རིག་ཅན་ཅིག་དང་ རང་དབང་རང་བཙན་ཅིག་བཟོ་ནི་འདི་ ཨིན་མས། ༼འབྲུག་བརྡ་བརྒྱུདཔ་མཐུན་ཚོགས།༽ འབྲུག་བརྡ་བརྒྱུདཔ་མཐུན་ཚོགས་ཀྱི་མཛད་སྒོ་ཚུ་ རིམ་པ་བཞིན་དུ་བཀོད་པ་ཅིན་ དང་པ་ གནས་ཚུལ་སྤེལ་ལམ་དང་བསམ་བརྗོད་ཀྱི་རང་དབང་དང་། རྩ་ཁྲིམས་དང་འབྲེལ་བའི་གནས་ཚུལ་བདེན་པ་ཚུ་རྒྱ་སྐྱེད་གཏང་ནི་དང་བསྲུང་ནི། དེ་ལས་ རྒྱལ་ཁབ་ནང་ལུ་ཁྱད་རིག་གི་སྒོ་ལས་སྦྱོང་བརྡར་འབད་དེ་ཡོད་པའི་བརྡ་བརྒྱུདཔ་གི་གྱངས་ཁ་ཡར་སེང་འགྱོ་མི་ཚུ་གསོ་སྐྱོང་འབད་ནི་འདི་ཨིན་མས། གཉིས་པ་ གལ་སྲིད་བརྡ་བརྒྱུདཔ་ག་འབད་རུང་ཅིག་ ལཱ་འགན་བཞེས་ཏེ་བཞུགས་པའི་སྐབས་ལུ་ ཚབས་ཆེན་སྦེ་རྨ་བཏོན་ནི་དང་ ཡང་ན་ རྒྱུན་དུ་དབང་པོ་ལུ་སྐྱོན་ཕོག་ནི་དང་བསད་དཔ་འདྲཝ་ཅིག་འབད་བ་ཅིན་ རྒུད་འཐུས་ཀྱི་གྲོགས་རམ་འབད་དེ་རྒྱབ་སྐྱོར་ཕུལ་ནི་ཡང་ཨིན་མས། གསུམ་པ་ལུ་ ལས་ཚོགས་འདི་ནང་གི་མཐུས་མི་གི་ཁྱད་རིག་གི་ལཱ་གོང་འཕེལ་གཏང་ནིའི་ཐབས་ཤེས་ཚུ་བརྗེ་སོར་དང་ཕན་ཚུན་འབྲེལ་བ་ཚུ་ཡར་རྒྱས་གཏང་ནི་འདི་ཨིན་མས། བཞི་པ་ བརྡ་བརྒྱུདཔ་ཚུ་གི་དོན་ལུ་ ཁྱད་རིག་གི་སློབ་སྦྱོང་ལས་རིམ་བྱིན་ནིའི་ནང་ལུ་མཉམ་རུབ་སྦེ་ མ་དངུལ་ཐོན་ཁུངས་འཚོལ་ཞིབ་འབད་ནི་འདི་ཨིན་མས། ལྔ་པ་ རྟགས་མ་དང་གྲོགས་རམ་ལས་བརྟེན་ བརྡ་བརྒྱུདཔ་ཚུ་ངོ་ཤེས་ནི་གི་ཐབས་ལམ་ཚུ་འགོ་བཙུགས་ནི་ཨིན་མས། དེ་ལས་མཇུག་ར་ དྲུག་པ་གྲོས་བསྡུར་ཞལ་འཛོམས་དང་གོ་བསྡུར་ཞལ་འཛོམས་ དེ་ལས་ གྲོས་བསྡུར་ལས་བརྟེན་ཏེ་ གལ་ཅན་གྲུབ་འབྲས་ཀྱི་ཐོག་ལུ་ སྙིང་སྟོབས་བསྐྱེད་བཅུག་ནི་དང་ཁྱད་རིག་གི་རྩོད་འགྲན་ཉམས་མ་བཅུག་པར་བཞག་ནི་འདི་ཨིན་མས། ༼འབྲུག་བརྡ་བརྒྱུདཔ་མཐུན་ཚོགས།༽
མར་མེ་སྨོན་ལམ།
༄༅། །མར་མེ་སྨོན་ལམ་བཞུགས་སོ།།
༈ ཨོཾ་ཨཱཿཧཱུཾ། རིན་ཆེན་ཀོང་བུ་སྟོང་གསུམ་འཇིག་རྟེན་གྱི། །ཁོར་ཡུག་ཆེན་པོའི་ཚད་དང་མཉམ་པའི་ནང་། །ཞུན་མར་མཐའ་ཡི་རྒྱ་མཚོ་འཁྱིལ་བའི་ཀློང་། །སྡོང་བུ་རི་རྒྱལ་ལྷུན་དུ་ཆགས་པའི་རྩེར། །ཡེ་ཤེས་རང་མདངས་གསལ་བའི་སྒྲོན་མེ་སྦར། །འོད་ཀྱིས་ཁམས་གསུམ་སེམས་ཅན་ཐམས་ཅད་ཀྱི། །མ་རིག་མུན་པ་བསལ་ཞིང་ཤེས་རབ་ཀྱི། །སྣང་བས་སེམས་ཀྱི་དེ་ཉིད་མཐོང་བར་ཤོག། །གྲངས་ནི་རྡུལ་སྙེད་སངས་རྒྱས་རེ་རེའི་མདུན། །མར་མེ་ཐོགས་པའི་ལྷ་མོ་དེ་སྙེད་དུ། །སྤྲོས་པས་མུ་མེད་ཕྱོགས་བཅུའི་ཞིང་ཐམས་ཅད། །རྒྱས་པར་བཀང་སྟེ་ཚོགས་གཉིས་རྫོགས་པར་ཤོག། །སྣང་གསལ་མར་མེ་འདི་ཡི་བསོད་ནམས་ཀྱིས། །བདག་སོགས་འཁོར་བའི་མུན་པར་ལྷུང་བ་རྣམས། །སྣང་ནས་སྣང་བའི་མཐར་ཐུག་མྱུར་བགྲོད་དེ། །ཀུན་མཁྱེན་ཡེ་ཤེས་སྣང་བ་ཐོབ་པར་ཤོག། །ཅེས་པའང་ཁུ་བོ་དབུ་མཛད་ཀྱི་ངོར་དགེ་རིན་པས་སོ།།
སྐུ་སྲུང་དམག་སྡེ།
༉   སྐུ་སྲུང་དམག་སྡེ་འདི་ རྒྱལ་གཞུང་བསྟན་སྲུང་དམག་སྡེའི་ཡན་ལག་ཅིག་ཨིན། ཨིན་རུང་ རང་དབང་ཡོད་པའི་དམག་སྡེ་ཅིག་འབདཝ་ལས་ མི་དབང་མངའ་བདག་རིན་པོ་ཆེ་མཆོག་འདི་ མངོན་མཐོའི་དམག་སྤྱི་ཨིན། དེ་ལས་ སྐུ་སྲུང་དམག་སྡེའི་འགོ་འཛིན་འདི་ མདོ་འཛིན་པདྨ་རྡོ་རྗེ་ཨིན། སྐུ་སྲུང་དམག་སྡེ་ནང་དམག་མིའི་གྱངས་ཁ སྟོང་ཕྲག་གཅིག་དེམ་ཅིག་ཡོདཔ་དང་ དྲག་ཁག་གསུམ་གྱི་དམག་སྡེ་ནང་ལས་ སྐུ་སྲུང་དམག་སྡེ་འདི་ དྲག་ཤོས་ཅིག་ཨིན། དམག་མི་ཚུ་ག་ར་ དེང་སང་དམག་ཆས་ལག་ལེན་འཐབ་ཤེསཔ་དང་ དྲག་གནོན་དབང་བཙོང་གདོང་ལེན་འབད་ནིའི་ནང་ སྦྱོང་བརྡར་ལེགས་ཤོམ་སྦེ་འབད་ཡོདཔ་ཨིན།
སྐུ་སྲུང་དམག་སྡེའི་མདོ་འཛིན་དང་པ་དེ་ མདོ་འཛིན་དོན་གྲུབ་ཚེ་རིང་ཨིན། མདོ་འཛིན་དོན་གྲུབ་ཚེ་རིང་དེ་སྤྱི་ལོ་ ༡༩༧༡ སྤྱི་ཟླ་ ༦ པའི་སྤྱི་ཚེས་ ༡༢ ལུ་ རྒྱ་གར་དམག་སྦྱོང་ལྟེ་བ་ལས་ སྦྱོང་བརྡར་འབད་དེ་ སྤྱི་ལོ་ ༡༩༧༣ ལུ་ སྐུ་སྲུང་དམག་སྡེ་ནང་འཛུལ་ཞུགས་མ་འབད་བའི་ཧེ་མ་ བྱང་ཕྱོགས་ཀྱི་ས་མཚམས་སྲུང་ནིའི་ནང་ཕྱག་ཞུ་ནུག། ཁོ་གིས་སྐུ་སྲུང་དམག་སྡེའི་དམག་སྲིད་འོགམ་སྦེ་སྤྱི་ལོ་ ༡༩༨༨ ལུ་སྐུ་སྲུང་དམག་སྡེའི་འགོ་འཛིན་སྦེ་ཕྱག་འགན་བཞེས་ཡོདཔ་དང་ སྐུ་སྲུང་དམག་སྡེ་ནང་ལོ་ངོ་ ༤༤ ཕྱག་ཞུ་ནུག། ཕྱག་ཞུ་བའི་རིང་ལུ་ སྤྱི་ལོ་ ༡༩༩༠ དང་ ༢༠༠༣ ལུ་ངོ་ལོགཔ་ཚུ་གདོང་ལེན་འབད་ནིའི་ནང་ འགན་འབག་སྟེ་ཕྱག་ཞུ་མི་ཅིག་ཨིན་མས། མདོ་འཛིན་མཆོག་རྩ་བ་གསུམ་ལུ་ ཕྱག་ཞུ་མི་གལ་ཅན་ཅིག་འབདཝ་ལས་ མི་དབང་མཆོག་ལས་ དྲག་པོའི་ཐུགས་སྲས་དང་ དྲག་པོའི་དབང་རྒྱལ་གྱི་གཟེངས་བསྟོད་ཀྱི་རྟགས་མ་ཞུ་ཡོདཔ་ཨིན།
སྐུ་སྲུང་དམག་སྡེའི་འགན་ཁུར་འདི་མི་དབང་མཆོག་དང་ སྐུ་འཁོར་དེ་ལས་ཆེས་མཐོའི་མི་ངོམ་ཚུ་ཕྱག་ཞུ་སྟེ་ སྲུང་སྐྱོབ་འབད་ནི་འདི་ཨིན། སྐུ་སྲུང་དམག་མི་ཚུ་གིས་ སྤྱི་ལོ་ ༢༠༠༣ ལུ་ལྷོ་ཕྱོགས་ས་གནས་ཚུ་ནང་ གཡིབ་དམག་ཚུ་སྒར་བཅག་སྡོད་དེ་ རྒྱལ་ཁབ་ཀྱི་རང་དབང་མེདཔ་བཟོ་ནི་འབདཝ་ད་ མི་དབང་འབྲུག་རྒྱལ་བཞི་པ་མཆོག་གི་བཀའ་རྒྱ་ལྟར་ གདོང་ལེན་འབད་བར་དམག་མི་ཚུ་དང་གཅིག་ཁར་ གཡིབ་དམག་ཚུ་བདའ་གཏང་ནིའི་ཞབས་ཏོག་ཞུ་ཡོདཔ་ཨིན།
Former Commandant. (n.d.). Retrieved from Wikipedia: https://en.m.wikipedia.org
Royal Bodyguard of Bhutan. (n.d.). Retrieved from Wikipedia: https://en.m.wikipedia.org
བཀྲ་ཤིས་རྟགས་བརྒྱད་ཀྱི་སྐོར།
བཀྲ་ཤིས་རྟགས་བརྒྱད་ཀྱི་སྐོར།
བཀྲི་ཤིས་རྟགས་བརྒྱད་ཀྱི་ འབྱུང་ཁུངས་དེ་ཡང་ སྟོན་པ་ཐུབ་པའི་དབང་པོ་མཆོག་ བསྐལ་པ་གྲངས་མེད་གསུམ་དུ་ བསོད་ནམས་ཀྱི་ཚོགས་རྒྱས་པར་བསགས་པའི་ འབྲས་བུ་དེ་ལུ་བརྟེན་ཏེ་ མཚན་དཔེ་བཟང་པོ་དང་ལྡན་པའི་སྐུ་གཟུགས་ཀྱི་བཀོད་པ་འདི་དང་ བཀྲི་ཤིས་པའི་རྟགས་མཚན་བརྒྱད་ སངས་རྒྱས་ཀྱི་རྒྱུད་ལུ་མངའ་བའི་རྒྱུ་མཚན་གྱིས་ བཀྲ་ཤིས་རྟགས་ཀྱི་རི་མོ་ཚུ་ ག་ཏེ་ལུ་ཡོད་དེ་འབད་རུང་ བཀྲི་ཤིས་པའི་ རྟེན་འབྲེལ་ཕུན་སུམ་ཚོགས་ཏེ་ ལེགས་པའི་རྟགས་མཚན་བཟང་པོ་ཚུ་འབྱུང་ནི་འདི་གིས་ བཀྲི་ཤིས་རྟགས་བརྒྱད་ཟེར་ སླབ་ཨིན་མས།
བཀྲ་ཤིས་རྟགས་བརྒྱད་ལས་ དང་པ་གདུགས་འདི་ འདུས་མདོ། (ཀུན་བཟང་ཕྲིན་ལས། གནམ་ལོ་མེད་ ༢༠༠༡) ལས་ གདུགས་ཀྱིས་ཚ་བའི་སྡུག་བསྔལ་ཀུན་བསལ་ཏེ། །ཉོན་མོངས་མ་ལུས་ཀུན་ལས་རྒྱལ་བ་དང་། །ཆེ་བའི་ཡོན་ཏན་མ་ལུས་རྒྱས་པ་སྟེ། །ལོག་པའི་ཕྱོགས་རྣམས་ཟིལ་གྱིས་གནོན་པར་ཤོག། །  ཟེར་གསུངས་ཡོདཔ་བཞིན་དུ་ སངས་རྒྱས་ཀྱི་དབུའི་ གཙུག་ཏོར་འདི་ གདུགས་ལྟར་དབྱིབས་ཚེས་བཅོ་ལྔའི་ཟླཝ་བཟུམ་སྦེ་ ཟླུམ་ཞིང་ཡར་མཐོ་བའི་བརྡ་མཚན་ལུ་ དབུ་ལུ་གདུགས་མངའ་བའོ། གདུགས་འདི་སངས་རྒྱས་ཀྱི་དབུ་ལུ་ ཕུལ་བའི་ཕན་ཡོན་གྱིས་ ལམ་ཐེག་པ་གསུམ་གྱི་ཉམས་ལེན་ལུ་བརྟེན་ཏེ ཚ་བའི་འཇིགས་པ་ལས་སྐྱོབ་ནི་དང་ ཉོན་མོངས་པ་ཡོད་ཚད་བཅོམ་སྟེ་ བདུད་བཞི་དགྲ་ལས་རྒྱལ་བ་དང་། སྐུ་ཆེ་བའི་ཡོན་ཏན་ཡོངས་སུ་རྫོགས་པ་ གོང་འཕེལ་འགྱོ་ནི་དང་ ལོག་པའི་ཕྱོགས་ཡོད་ཚད་ ཟིལ་གྱིས་གནོན་པ་སོགས་ བཀྲ་ཤིས་པའི་རྟེན་འབྲེལ་ཕུན་སུམ་ཚོགས་སྟེ་ འོང་ནིའི་དོན་ལུ་བྱིན་གྱིས་བརླབས་པའི་དགོས་པ་ཡོདཔ་ཨིན།
གཉིས་པ་གསེར་ཉ། “ཕྱག་ཞབས་ཉ་ཤར་བྱིན་རླབས་ཏེ། །འཇམ་མཉེན་ཡིད་འོང་ཀུན་གྱི་དཔལ། །ཉོན་མོངས་གནས་ནས་འདྲེན་མཛད་པ། །ཉ་ལྟར་ཉ་བཞིའི་བཀྲ་ཤིས་ཤོག། །” (ཀུན་བཟང་ཕྲིན་ལས། གནམ་ལོ་མེད་ ༢༠༠༡) རྫོགས་པའི་སངས་རྒྱས་བཅོམ་ལྡན་འདས་ཀྱི་ ཕྱག་དང་ཞབས་འདི་འཇམ་མཉེན་གྱི་ཁྱད་ཆོས་དང་ལྡནམ་མ་ཚད་ ལམ་བདག་མེད་རྟོག་པའི་ཤེས་རབ་ ཡང་ན་སྒྲིབ་གཉིས་བག་ཆགས་དང་བྲེལ་བའི་ ཡེ་ཤེས་ཀྱི་སྤྱན་གྱིས་ འགྲོ་བ་སེམས་ཅན་ཚུ་ འཁོར་བ་ཉོན་མོངས་ཀྱི་གནས་ལས་ ཐར་པ་ལུ་འདྲེན་པར་གཟིགས་པའི་བརྡ་མཚོན་ལུ་ གསེར་ཉ་ཨིན། གསེར་ཉ་འདི་སངས་རྒྱས་ཀྱི་སྤྱན་ལུ་ཕུལ་བའི་ བསོད་ནམས་ཀྱིས་ ང་བཅས་རའི་གཟུགས་ འཇམ་ཏོང་ཏོ་འགྱོ་ནི་དང་ མིག་ཏོ་ལུ་རྐྱེན་མེད་པ་རིག་པ་གསལ་ནི་དང་ རྒྱལ་ཁབ་ཞི་བདེ་ཕུན་སུམ་ཚོགས་པ་འོང་ནི་ལུ་ བྱིན་གྱིས་བརླབས་ནིའི་ དགོས་པ་ཡོདཔ་ཨིན།
གསུམ་པ་བུམ་པ། “བཀྲ་ཤིས་བུམ་པ་བཟང་པོ་འདི། །བཅོམ་ལྡན་འདས་ཀྱི་མགུལ་ལགས་ཏེ། །མགུལ་མཆོག་བཀྲ་ཤིས་འདི་བྱིན་པས། །ཆོས་ནོར་ཕུན་སུམ་ཚོགས་པར་ཤོག། །” (ཀུན་བཟང་ཕྲིན་ལས། གནམ་ལོ་མེད་ ༢༠༠༡) ཟེར་གསུངས་ཡོད་པ་བཞིན་ རིན་པོ་ཆེའི་བུམ་པ་འདི སངས་རྒྱས་ཀྱི་མགུལ་མཚོན་པ་དང་ དེ་ཡང་ དམ་པ་གསུམ་གྱིས་རྩིས་ཟིན་ཏེ་ ཚོགས་གཉིས་རྫོགས་པའི་འབྲས་བུ་གིས་ སྐུ་གཉིས་མངོན་དུ་འགྱུར་ཏེ་ གདུལ་བྱ་ཚུ་ལུ་ གང་ལ་གང་གདུལ་གྱི་ དམ་པའི་གསུང་འགག་མེད་འདི་བསྩལ་བའི་ ཕྲིན་ལས་གཏེར་ཆེ་ན་པོའི་སྐུ་འགྲུབ་པར་མཚོནམ་ཨིན། འདོད་ཡོན་མཁོ་རྒུའི་ལོངས་སྤྱོད་ག་དེམ་ཅིག་སྤྱོད་རུང་ མི་ཟད་པའི་ཡོན་ཏན་ཡོད་མི་དེ་ སངས་རྒྱས་ཀྱི་ མགུལ་ལུ་ཕུལཝ་ལས་བརྟེན་ གདུལ་བྱའི་ཁམས་དབང་བསམ་པའི་བྱེ་བྲག་དང་མཐུན་པར་ ཆོས་ཀྱི་སྒྲ་དབྱངས་རྒྱུན་མི་ཆད་པ་དང་ ཚེ་རིང་ནད་མེད་ཀྱི་བཀྲ་ཤིས་པར་མཛད་དོ།།
བཞི་པ་མེ་ཏོག། “གསུང་མཆོག་པདྨ་ཆོས་ཀྱི་རྒྱལ། །ཉོན་མོངས་མ་གོས་པདྨའི་ཐུགས། །ཐམས་ཅད་སྒྲོལ་བའི་གསུང་ལགས་ཏེ། །ལྗགས་མཆོག་པདྨའི་བཀྲ་ཤིས་ཤོག། །” (ཀུན་བཟང་ཕྲིན་ལས། གནམ་ལོ་མེད་ ༢༠༠༡) ཟེར་གསུངས་ཡོདཔ་བཞིན་ མེ་ཏོག་པདྨ་འདི་ ཆུ་དང་འདམ་ལས་སྐྱེས་རུང་ འདམ་གི་དྲི་མ་གིས་མ་གོས་པ་ལྟར་ སངས་རྒྱས་བཅོམ་ལྡན་འདས་ཀྱི་རྒྱུད་ལུ་ ཉོན་མོངས་པའི་དྲི་མ་དང་བྲལ་བའི་ ལམ་གྱི་ཉམས་ལེན་ལུ་བཞུགས་ཏེ་ འབྲས་བུ་ལྗགས་འགྲུབ་པ་དང་ མེ་ཏོག་པདྨ་འདི་ མཛེས་ཤིང་ཡིད་དུ་འོང་བ་དང་ འདབ་མ་སྲབ་པ་དང་ འཇམ་པའི་ཡོན་ཏན་དང་ལྡན་མི་འདི་ སངས་རྒྱས་ཀྱི་ལྗགས་ལུ་ཕུལཝ་ལས་བརྟེན་ གཟུགས་མཛེས་ཏོག་ཏོ་དང་ ཉེས་པའི་སྐྱོན་གྱིས་མ་གོས་པའི་བཀྲིས་པར་མཛད་དོ།།
ལྔ་པ་དུང་དཀར། “སྙན་པའི་སྒྲ་རྣམས་ཕྱོགས་བཅུར་སྒྲོག་པ་དང་། །མུ་སྟེགས་ལོག་པའི་ཕྱོགས་རྣམས་སྐྲག་བྱེད་ཅིང་། །སེམས་ཅན་ཀུན་གྱི་ཤེས་རབ་གྲོལ་བའི་ཕྱིར། །གསུང་མཆོག་དུང་གི་རྒྱལ་པོའི་བཀྲ་ཤིས་ཤོག། །” (ཀུན་བཟང་ཕྲིན་ལས། གནམ་ལོ་མེད་ ༢༠༠༡) ཟེར་གསུངས་ཡོདཔ་བཞིན་ བཅོམ་ལྡན་འདས་ཀྱིས་ བདུད་དང་མུ་སྟེགས་པ་ག་ར་ ཕམ་གཏང་པའི་ནུས་པ་ཡོད་མི་ ལམ་ཐེག་པ་གསུམ་གྱི་ཆོས་གདུལ་བྱ་ཚུ་ལུ་ འགགས་མེད་དུ་སྟོནམ་ལས་བརྟེན་ འབྲས་བུ་ཚངས་པའི་དབྱངས་འགྲུབ་པའོ།། ཆོས་དུང་གཡས་འཁྱིལ་ནི་ དྲང་སྲོང་སྐྱེ་བ་ལྔ་མའི་སྨོན་ལམ་ལས་གྲུབ་པའི་ནུས་མཐུ་དང་ལྡན་པའི་ མདོག་དཀར་བ་དང་སྒྲ་སྙན་པའི་ཡོན་ཏན་ཡོད་མི་འདི་ སངས་རྒྱས་ཀྱི་ཚངས་དབྱངས་ཡན་ལག་དྲུག་ཅུ་ཡོད་པའི་ གསུང་ལུ་ཕུལ་བས་ སྙན་གྲགས་ཆེ་ནི་དང་དམ་ཆོས་ཐོས་ནི་ ལས་ཉོན་མཐའ་དག་བཅོམ་ རིམ་ནད་མེད་པའི་བཀྲ་ཤིས་པར་མཛད་དོ།།
དྲུག་པ་དཔལ་བེའུ། “དཔལ་བེའུ་ཐུགས་ཀྱི་བཀྲ་ཤིས་ཏེ། །འདྲེན་པ་རྣམས་ཀྱི་ཐུགས་ལགས་པས། །བླ་མེད་ཐར་ལམ་དྲང་བའི་ཕྱིར། །ཐུགས་ལ་དཔལ་བེའུའི་བཀྲ་ཤིས་ཤོག། །” (ཀུན་བཟང་ཕྲིན་ལས། གནམ་ལོ་མེད་ ༢༠༠༡) ཟེར་གསུངས་ཡོདཔ་བཞིན་ དཔལ་བེའུ་ལུ་མཐའ་མེད་པར་འཁྱིལ་དོ་བཟུམ་སྦེ་ བདེ་བར་བཤེགས་པ་ཁོང་གི་ཐུགས་འདི་ མཁྱེན་པ་དང་བརྩེ་བའི་ཡེ་ཤེས་ཀྱི་བདག་ཉིད་ཅན་ འདིའི་རྒྱུད་ལུ་ཟག་མེད་ཀྱི་ཡོན་ཏན་ མ་ལུས་པ་ལྡན་ཏེ་ཡོདཔ་ལས་ དཔལ་བེའུ་ཐུགས་ཀྱི་བརྡ་ལུ་འགྲུབ།  མཁྱེན་བརྩེ་ནུས་གསུམ་གྱི་ཡོན་ཏན་དང་ཚད་མེདཔ་ཅིག་མཚོན་པའི་དཔལ་བེའུ་འདི་ སངས་རྒྱས་ཀྱི་ཐུགས་ལུ་ཕུལ་བའི་ ཕན་ཡོན་གྱིས་ ཅི་བསམ་པའི་དོན་ཐམས་ཅད་འགྲུབ་ནི་དང་ བློ་གློས་རབ་ཏུ་འཕེལ་བའི་བཀྲ་ཤིས་པར་མཛད་དོ།།
བདུན་པ་རྒྱལ་མཚན། “མི་ནུབ་རྒྱལ་མཚན་བརྟན་པའི་སྐུ། །ཐམས་ཅད་བདུད་ཀྱི་སྡེ་བཏུལ་ནས། །དཔུང་འཇོམས་སངས་རྒྱས་སྐུ་བསྟོད་དོ། །སྐུ་མཆོག་སངས་རྒྱས་བཀྲ་ཤིས་ཤོག། །” (ཀུན་བཟང་ཕྲིན་ལས། གནམ་ལོ་མེད་ ༢༠༠༡) ཟེར་གསུངས་ཡོདཔ་བཞིན་ ལམ་བསླབ་པ་གསུམ་གྱི་ཉམས་ལེན་མཐར་ཕྱིན་ཏེ་ ཕྱི་ནང་གི་བདུད་བཞི་ལས་རྒྱལ་ཏེ་ སངས་རྒྱས་ཀྱི་གོ་འཕང་མངོན་དུ་བསྒྲུབ་ནུས་པའི་བརྡ་མཚོན་ཨིནམ་དང་ ཀུན་ལས་རྒྱལ་བའི་མཚན་དང་དཔེ་བྱེད་ཀྱིས་བརྒྱན་ཏེ་ ནམ་འགྱུར་མེད་གནས་པའི་ མི་ནུབ་རྒྱལ་མཚན་བཟུམ་སྦེ་ སྐུ་འགྱུར་བ་མེད་པའི་བརྡ་མཚོན་དུ་འགྲུབ་པ། རྒྱུ་གསེར་དངུལ་ལ་སོགས་པའི་རིན་པོ་ཆེ་སྣ་ཚོགས་དང་། གོས་ཆེན་ཁ་དོག་སྣ་ཚོགས་ལས་གྲུབ་པའི་རྒྱལ་མཚན་འདི་ སངས་རྒྱས་ཀྱི་སྐུ་གཟུགས་ལུ་ཕུལཝ་ལས་བརྟེན་ ལུས་གཟི་བརྗིད་ཆེཝ་ལུ་འགྱུར་ནི་དང་ མི་མཐུན་པའི་ཕྱོགས་ལས་རྣམ་པར་རྒྱལ་ཏེ་ དབུ་འཕང་མངོན་པར་མཐོ་བའི་བཀྲ་ཤིས་པར་མཛད་དོ།།
བརྒྱད་པ་འཁོར་ལོ། “འཁོར་ལོའི་བཀྲ་ཤིས་ཕྱག་ཞབས་མཐིལ། །སྐྱོབ་པའི་སངས་རྒྱས་འདྲེན་པའི་ལྷ། །ཉོན་མོངས་སེམས་ཅན་དམན་པའི་གསོས། །ཕྱག་ཞབས་འཁོར་ལོའི་བཀྲ་ཤིས་ཤོག། །” (ཀུན་བཟང་ཕྲིན་ལས། གནམ་ལོ་མེད་ ༢༠༠༡) ཟེར་གསུངས་ཡོདཔ་བཞིན་དུ་ སྟོན་པའི་ཆོས་ཀྱི་དོན་ཚུ་ བདེ་བླག་ཏུ་ཤེས་ཚུགསཔ་ལས་ ཀུན་ལུ་དབང་བསྒྱུར་བའི་ ཆོས་ཀྱི་རྒྱལ་པོའི་གོ་འཕང་ མངོན་དུ་འགྲུབ་ནུས་པར་མཚོན་པ་དང་ སངས་རྒྱས་བཅོམ་ལྡན་འདས་ཀྱི་ ཕྱག་དང་ཞབས་ལུ་ མཚན་བཟང་འཁོར་ལོ་རྩིབས་སྟོང་དང་ལྡན་པའི་ རང་བཞིན་ཅན་འདི་བྱུང་ཡོད་པའི་ བརྡ་མཚོན་ལུ་འགྲུབ་པའོ།། རྒྱུ་རིན་པོ་ཆེ་ལས་གྲུབ་པའི་འཁོར་ལོ་འདི་ རྫོགས་པའི་སངས་རྒྱས་ཀྱི་ ཕྱག་ཞབས་ལུ་ཕུལ་བའི་ ཕན་ཡོན་གྱིས་ ཐམས་ཅད་མངའ་དབང་བསྒྱུར་བ་དང་ ཕ་རོལ་རྒོལ་བ་ངན་པ་ཚུ་ག་ར་ ཟིལ་གྱིས་གནོན་པའི་བཀྲ་ཤིས་པར་མཛད་དོ།།
ང་བཅས་རའི་འབྲུག་རྒྱལ་ཁབ་ནང་ བཀྲ་ཤིས་རྟགས་བརྒྱད་ཀྱི་རི་མོ་ཚུ་ ལྷ་ཁང་དང་རྫོང་གཞིས་ནང་ལས་ཕར་བྲིས་སྲོལ་ཡོདཔ་དང་ རྟེན་འབྲེལ་དང་དགའ་སྟོན་ཀྱི་ནང་ལུ་ ལག་ལེན་འཐབ་སྲོལ་ཡོདཔ་མ་ཚད་ འབྲུག་པའི་ལམ་སྲོལ་ལྟར་དུ་ ལྷ་སྡེ་བསུ་བའི་སྐབས་ལུ་ཡང་ ལག་ལེན་འཐབ་སྲོལ་ཡོདཔ་ཨིན། དེ་ལས་ གོ་གནས་གསར་བསྐོས་དང་ གོ་གནས་ཡར་སེང་གྱི་བདག་རྐྱེན་གྱི་དར་དང་ བཀྲི་ཤིས་པའི་ལེགས་དར་ཚུ་ལུ་ཡང་ བཀྲ་ཤིས་རྟགས་ཀྱི་རི་མོའི་གཟུགས་བྲིས་ཏེ་ ལག་ལེན་འཐབ་སྲོལ་ཡོདཔ་ཨིན། དེ་སྦེ་ལག་ལེན་འཐབ་དགོ་པའི་རྒྱུ་མཚན་ཡང་ ཚེ་རིང་ནད་མེད་དང་ལེགས་པའི་རྟེན་འབྲེལ་ཕུན་སུམ་ཚོགས་ཏེ་ ལཱ་ག་ཅི་བཟུམ་འབད་རུང་ མཐར་ཕྱིན་པའི་རྟེན་འབྲེལ་ལུ་བཀྲ་ཤིས་རྟགས་ཀྱིས་བྱིན་གྱིས་བརླབས་པའི་དགོས་པ་ཡོདཔ་ཨིན།